RTCG - Radio Televizija Crne Gore - Nacionalni javni servis :: Politika :: Crna Gora važna za mir i stabilnost\nČAVUŠOGLU 11. 02. 2020. 13:03 >> 16:38 3\nCrna Gora je važna za mir i stabilnost u ovom dijelu Evrope, kazao je turski ministar vanjskih poslova Mevlut Čavušoglu, navodeći da vjeruje da će Crna Gora u najkraćem roku postati punopravna članica Evropske unije. U kontekstu aktuelnih prilika povodom donošenja Zakona o slobodi vjeroispovjesti, Čavušoglu je naglasio da je bitno da se to pitanje ne politizuje i da se rješava u pravnom okviru, te da je jako važna ostvarena saradnja Crne Gore sa evropskim institucijama i pozitivne ocjene Venecijanske komisije.\nPredsjednik Crne Gore Milo Đukanović iskazao je zadovoljstvo zbog prilike da se sretne sa ministrom vanjskih poslova Turske i prilike da se nastavi razmjena informacija i unaprijedi zavidno partnerstvo između dvije države. Dinamičan politički dijalog i sveobuhvatna saradnja između Crne Gore i Turske, na najbolji način potvrđuju kvalitet diplomatskih odnosa starih 141 godinu, kazao je Đukanović.\nOn je iskazao zadovoljstvo bilateralnim vezama, dobrom ugovornom bazom, na čijim je temeljima zasnovana razuđena saradnja u svim sektorima, posebno odbrani i unutrašnjim poslovima. Crna Gora i Turska imaju odlične veze i na polju kulture, zdravstva i obrazovanja, što potvrđuje podatak o 300 studenata iz Crne Gore u Turskoj i odlična saradnja KC Crne Gore sa turskim zdravstvenim ustanovama.\nPredsjednik posebno ističe značaj ekonomske saradnje i progres u toj oblasti, koji je podstaknut sastankom mješovite komisije i biznis forumom održanim prošle godine u Podgorici. Uz poruku dobrodošlice za turske investitore, Đukanović je ukazao na značaj ulaganja kompanija iz Turske u oblasti infrastrukture i turizma. On je zahvalio i za razvojnu pomoć nacionalne kompanije TIKA, kao važne pomoći za svestrani razvoj naše zemlje. Crna Gora je, kazao je Đukanović, spremna da pruži puni doprinos daljem unapređenju međudržavne saradnje i u kontekstu partnerstva u NATO, ali i duge istorije zajedničkih odnosa.\nErdogan pozdravio Đukanovića, uskoro dolazi u Crnu Goru\nČavušoglu je visoko cijeneći odnose dvije države prenio predsjedniku Đukanoviću pozdrave njegovog kolege Redžepa Taijipa Erdogana uz najavu skore posjete turskog predsjednika Crnoj Gori.\nSaglasio se sa ocjenama pozitivnih kretanja saradnje dvije države prije svega u ekonomiji koja je iskazala veliki potencijal i rezultate.\nViše od dvije hiljade turskih kompanija u Crnoj Gori, potvrda su dobrog investicionog ambijenta i sigurnosti Crne Gore kao investicione destinacije, kazao je Čavušoglu. Uz nastavak investicija, najavio je i otvaranje fondacije za mlade i povećanje broja stipendija za crnogorske studente. Svjesni stabilnosti koju predstavlja Crna Gora na Balkanu, sa velikim oduševljenjem pratimo korake koje pravite nakon nezavisnosti i reforme koje ste učinili na evroatlantskom putu, kazao je on. Jako smo ponosni što smo saveznici Crne Gore u NATO i vjerujemo da će, ukoliko ne bude prepreka unutar EU, Crna Gora biti sledeća članica, poručio je turski ministar.\nČavušoglu sa Darmanovićem: CG važna za region\nČavušoglu i ministar vanjskih poslova Crne Gore Srđan Darmanović potpisali su sporazume o pružanju konzularne zaštite crnogorskim državljanima i o obavljanju plaćene djelatnosti izdržavanih članova porodice članova diplomatskog i konzularnog predstavništva.\nČavušoglu je kazao da je Crna Gora jako važna država za region i Evropu, iako je geografski mala zemlja.\n“Crna Gora jako je važna za mir i stabilnost u ovom dijelu Evrope”, istakao je on na konferenciji za novinare nakon potpisivanja sporazuma.\nČavušoglu je kazao da je Turska podržala članstvo Crne Gore u NATO i da je u potpunosti podržava na putu ka članstvu u EU.\n“Vjerujemo da će, u slučaju da ne bude nekih drugih političkih prepreka, Crna Gora u najkraćem mogućem roku postati punopravna članica EU i u tome je u potpunosti podržavamo”, naglasio je on.\nČavušoglu je rekao da žele da i u oblasti konzularnih usluga dodatno unaprijede odnose sa Crnom Gorom i da će se potruditi da te usluge pružaju na najbolji mogući način.\nPrema njegovim riječima, odnosi dvije države na zavidnom su nivou i Turska je odlučna da sa Crnom Gorom dodatno unaprijedi odnose u svim oblastima.\n“Danas smo izrazili želju da predsjednik Turske Redžep Tajip Erdogan u najskorijem mogućem roku posjeti Crnu Goru”, dodao je Čavušoglu.\nDarmanović: Sporazum potvrda sadržajne saradnje\nDarmanović je kazao da sadržajnu saradnju Crne Gore i Turske potvrđuje i današnje potpisivanje sporazuma o pružanju konzularne zaštite crnogorskim državljanima u zemljama u kojima Crna Gora nema svoja diplomatsko-konzularna predstavništva.\nKako je naveo, on i Čavušoglu saglasili su se da je, uprkos brojnim izazovima, važno očuvati mir i stabilnost u regionima.\n“Nakon moje prošlogodišnje posjete Turskoj dolazak Čavošoglua u Podgoricu je nastavak intenzivnog političkog dijaloga i potvrda tradicionalno prijateljskih odnosa dvije zemlje”, naveo je Darmanović.\nKako je kazao, odnose Crne Gore i Turske, koji su osnaženi savezništvom u NATO, karakteriše intenzivna ekonomska saradnja, povećanje robne razmjene i stranih direktnih investicija.\nDarmanović je dodao da su poznate turske kompanije prepoznale privredne potencijale Crne Gore.\nKako je naveo, postoje brojni potencijali za intenziviranje saradnje u domenima trgovine, preduzetništva, energetike, poljoprivrede, zaštite životne sredine, obrazovanja, sporta, kulture.\n“Tome će svakako doprinijeti kvalitetna ugovorna baza između dvije države koja predstavlja dobru osnovu za realizaciju projekata od obostranog interesa“, zaključio je Darmanović.\nMarković: Očekujemo više turskih investitora\n"Crna Gora ostvaruje snažan ekonomski rast u posljednje tri godine. Izutetno smo atraktivna investiciona destinacija i nadam se da će turske kompanije biti prisutnije, kao i da će ulaganja usmjeriti na sjever naše države. Raduje me porast trgovinske razmjene i očekujem dalji rast ukupne ekonomske saradnje“, kazao je predsjednik Marković.\nKako je saopšteno iz kabineta predsjednika Vlade, Sagovornici su razmijenili mišljenja o aktuelnoj situaciji u regionu i ukazali na značaj postojanja jasne evropske i evroatlantske perspektive za Zapadni Balkan. Savezništvo u NATO je ocijenjeno kvalitetnim, a konstatovano je i da Crna Gora doprinosi ostvarivanju ciljeva Alijanse.\nČavušoglu Brajoviću: Turska vidi CG kao važnog saveznika\nTurska vidi Crnu Goru kao važnog saveznika, kazao je ministar vanjskih poslova Republike Turske Mevlut Čavušoglu i podsjetio da je Turska davala podršku Crnoj Gori u svim fazama pristupanja NATO-u, jer, kako je ocijenio, Crna Gora predstavlja faktor stabilnosti i mira u regionu.\nČavušoglu se danas sastao sa predsjednikom Skupštine Crne Gore Ivanom Brajovićem.\n"Kontinuiranom razvoju prijateljskih odnosa između Crne Gore i Turske u značajnoj mjeri doprinosi razvijena parlamentarna diplomatija, istakavši da je saradnja u velikom broju oblasti zasnovna na principu uzajamne koristi, ali i međusobnog uvažavanja i poštovanja", kazao je Brajović.\nOn je istakao da će njegova predstojeća zvanična posjeta Rapublici Turskoj biti prilika da se konkretizuju modeli saradnje između dva parlamenta i najavio da će sa zadovoljstvom prisustvovati i svečanoj proslavi 120 godina od formiranja Velike narodne skupštine Republike Turske, na poziv predsjednika turskog parlamenta Mustafe Šentopa.\n"Čavušoglu je naveo da Turska vidi Crnu Goru kao važnog saveznika. Podsjetio da je Turska davala podršku Crnoj Gori u svim fazama pristupanja NATO-u, jer Crna Gora predstavlja faktor stabilnosti i mira u regionu", navodi se u saopštenju.\nImajući u vidu odlične političke odnose ministar Čavušoglu je, kako se dodaje, istakao važnost saradnje između dva parlamenta, posebno kroz rad grupa prijateljstva i skupštinskih radnih tijela, koji doprinose daljem snaženju sveukupnih odnosa. Izrazio je uvjerenje da će predsjedavanje Hrvatske, ali i naredna tri predsjedavanja Evropskom unijom, doprinijeti ubrzavanju integracije Zapadnog Balkana.\n"Sagovornici su se saglasili da se posjete i kontakti na visokom nivou održavaju zadovoljavajućom dinamikom, a da će njihovo intenziviranje doprinijeti boljem međusobnom razumijevanju i podsticajno djelovati na dalji razvoj odnosa, kako političkih, tako i ekonomskih", zaključuje se u saopštenju.\nIvan Brajović Mevlut Čavušoglu CG - Turska


Vakcina protiv raka uklonila je tumore u tijelima miševima -- Zdravlje -- Sott.net\nPon, 05 Vel 2018 12:00 UTC\n© : Sagiv-Barfi et al., Science Translational Medicine (2018)\nIstraživanje je sprovedeno na miševima, tako što je vakcina direktno ubrizgavana u masu tumora, i uspešno je eliminisala sve tragove malignih ćelija iz tela životinja, a trebalo bi da bude uspešna u lečenju mnogih vrsta rakova, uključujući i one koji se pojave spontano.\nVakcina je imala uspeha i u uklanjanju metastaziranih ćelija raširenih po telu, navodi se na zvaničnom sajtu Univerziteta.\nNaučnici veruju da bi korišćenje vakcine na lokalnom nivou moglo da služi kao jeftina terapija za rak, bez nuspojava karakterističnih za hemoterapiju.\n"Kada iskoristimo ova dva agensa, primećujemo eliminaciju tumora širom tela. Ovakav pristup ne zahteva da se pronađu specifične mete zahvaćene tumorom i ne zahteva čitavu aktivaciju imunog sistema, niti menjanje imunih ćelija pacijenta", rekao je doktor medicine i profesor onkologije na Stanfordu Robert Levi.\nPrema njegovim rečima, vakcina se razlikuje od postojećih imunoterapija zbog toga što se vakcina koristi na lokalnom nivou i stimulišu se ćelije zahvaćene tumorom, umesto čitavog tela.\n"U miševima, primetili smo neverovatne efekte širom tela, uključujući i nestanak tumora iz tela životinja", rekao je Levi.\nU daljem nastavku istraživanja, očekuje se da će se vakcina testirati na 15 pacijenata sa limfomom, a ukoliko se proba pokaže uspešnom, Levi veruje da će vakcina biti uspešna u borbi protiv mnogo vrsta tumora.


Otvorene ponude za realizaciju projekta „Rekonstrukcija i modernizacija postrojenja za obradu tehnoloških otpadnih voda“ na lokalitetu industrijske zone „Pobjeda“\nS ciljem realizacije II – faze Projekta „Rekonstrukcija i modernizacija postrojenja za obradu tehnoloških otpadnih voda“ na lokalitetu industrijske zone „Pobjeda“ danas je izvršeno otvaranje ponuda za izbor ponuđača za izvođenje radova po navedenom projektu.\nSredstva za ove namjene u iznosu od 400.000 KM obezbijedila je „Agencija za vodno područje rijeke Save“ Sarajevo, koje će Vlada Bosansko – podrinjskog kantona Goražde odobriti na ime sufinansiranja navedenog projekta nakon što se izvrši izbor izvođača radova.\nNa današnjem sastanku, Komisija za javne nabavke izvršila je otvaranje i pregledanje ponuda, a naredne sedmice očekuje se njihovo konačno ocjenjivanje i bodovanje, nakon čega će se znati konačan ishod javne nabavke.\nRealizacijom ovog projekta biće rješeno pitanje tretmana otpadnih voda na lokalitetu industrijske zone „Pobjeda“, a direktnu korist će imati sva četiri privredna društva koja učestvuju u ovom projektu. Bitno je napomenuti da su navedena sredstva od 400.000 KM samo dio sredstava koja će se utrošiti za realizaciju ovog projekta.\nKako ističu u kantonalnom Ministarstvu privrede, cjelokupan projekat vrijedan je preko 1,5 miliona KM, tako da će pored dosad uloženog biti potrebno uložiti još dodatnih sredstava za njegovo uspješno okončanje.


SMART - ISO SYSTEM: Uvodjenje ISO Standarda\nSMART - ISO SYSTEM predstavlja organizaciju koja se bavi pružanjem usluga obuke, implementacije i sertifikacije ISO standarda.\nTokom predhodnih godina na polju standarda, naglasak je bio na ispunjavanju međunarodno usaglašenih zahteva standarda. Međutim, naredne godine stavljaju akcenat na projektovanje sistema u okviru međunarodno usaglašenih zahteva standarda koji obezbeđuju stvaranje tržišnog uspeha baziranog na sopstvenoj inicijativi.\nDirektor SMART - ISO SYSTEM-a Predrag Ranitović, nakon dugogodišnjeg bavljenja poslovima tutora, implementatora i ocenjivača u oblasti ISO standarda, te nakon uspešno odbranjene doktorske disertacije na Vojnoj akademiji - Univerziteta odbrane u Beogradu, pokreće organizaciju SMART - ISO SYSTEM.\nKoncept i pristup po kome organizacija posluje, zasnovan je na dugogodišnjoj poslovno-teorijskoj praksi implementacije ISO standarda u realne sisteme različitih obima i delatnosti, kao i obuke i saradnje sa različitim konsultantskim i sertifikacionim kucama iz oblasti ISO standarda u državi i regionu.


IVICA DAČIĆ: ODLUKA O ORIĆU PORAZ BORBE PROTIV RATNOG ZLOČINA – Balkanekspresrb.rs\nUčestvujući na skupu “Evropske bezbednosna politika na raskršću” Dačić je rekao da osim što Srbija ima želju da nastavi konstruktivne razgovore u Briselu, želi i da život na Kosovu i Metohiji funkcioniše normalno\nPRVI potpredsednik Vlade Srbije i šef srpske diplomatije Ivica Dačić ocenio je da je odluka švajcarskih vlasti da izruči Naserr Orića Bosni i Hercegovini poraz borbe protiv ratnog zločina.\nOn je istakao da je odluka politička, a ne zasnovana na utvrđivanju činjenica vezano za suštinu dela za koje se Orić tereti.\n“Očigledno je da švajcarski organi nisu ulazili u ocenu dela koje je počinio Orić, što je u stvari najveća tragedija, jer se te stvari politizuju, a ne razgovara o suštini da li će i kada biti osuđen za počinjena dela”, podvukao je Dačić. Istakao da je u tom smislu ta odluka poraz pravosuđa, odnosno poraz opšteg navodnog zahteva za borbu protiv ratnog zločina i sankcionisanja svih koji su počinili ratni zločin. Kad je reč o prisustvu predstavnika Vlade Srbije na obeleževanju godišnjice zločina u Srebrenici, Dačic je podsetio da će premijer odlučiti da li će i ko prisustvovati tom događaju u ime Srbije.\nDačić je najavio da Srbija namerava da organizuje regionalnu konferenciju posvećenu pitanju ilegalne migracije i ocenio je da je poruka najavljene ograde Mađarske negativna, jer ne odgovara 21.veku.\nOn je rekao da je sa ministrom Aleksandrom Vulinom razgovarao o što skorijem organizovanju regionalne konferencije o pitanju ilegalne migracije, istakavši da Srbija ne može sama da ima plan i da ne može sama da reši toliki broj ilegalnih prelazaka.\n“Evropa treba da da kolektivni odgovor, ali nema jedinstven pristup”, kritikovao je Dačić. On je naglasio da je stav Vlade Srbije jasno izrečen i da će biti ponovljen na zajedničkoj sednici sa vladom Mađarske.\n“Mi smo protiv ograde, to jest poruke koja simbolično ima tako nešto. Nismo protiv borbe protiv ilegalnih migracija ali smo protiv pravljenja zidova, jer to nije odgoavrajuće za 21. vek”, rekao je Dačić naglasivši da i pored ove najave Budimpešte nije otkazana sednica vlada, kao i da Beograd i Budimpešta imaju dobre odnose. Dačić je rekao i da je o tome razgovarao sa mađarskim kolegom Peterom Sijartom koji mu je preneo da zid nema nikakve veze sa bilaternalnim odnosima Srbije.\n“Rekao sam mu da smo mi protiv zida i da njegova gradnja nailazi na veliku osudu u Srbiji. On mi je objašnjavao da to nema veze sa Srbijom, da je to njihov način za odbranu od migranata i da druge zemlje EU hoće da vrate te ljude u Mađarsku, a da oni neće da ih prime”, kazao je Dačić. Sijarto mu je, kaže, rekao i da su bilateralni odnosi Srbije i Mađarske. Dačić je podsetio i da će dve vlade 1. jula održati zajedničku sednice, te da će ovi biti jedna od glavnih tema. “Mi pričamo o tome da rušimo zidove i pravimo mostove, a sad podižemo neke nove”, istakao je Dačić i ocenio da je ovaj potez mađarske kontraproduktivan i da odnose dve zemlje vraća decenijama unazad.\nNemamo nameru da pomažemo Prištini da postane nezavisna država, rekao je Dačić, poručivši da pitanje Kosova nije rešeno, kako to misli Priština, te da Srbija želi da nastavi statusno neutralne razgovore u Briselu.\n“Nemamo nameru da pomažemo Prištini da postane nezavisna drzava zato što ste vi doneli samoinicijativno odluku o otcepljenju”, rekao je Dačić odgovarajući na pitanje predsednika Instituta za demokratiju i razvoj iz Prištine Leona Malozogua, koji ga je pitao kad će biti uklonjen Park mira. Učestvujući na skupu “Evropske bezbednosna politika na raskršću” Dačić je rekao da osim što Srbija ima želju da nastavi konstruktivne razgovore u Briselu, želi i da život na Kosovu i Metohiji funkcioniše normalno. Dačić je rekao i da Priština, ukoliko smatra da nema o čemu da razgovara sa Beogradom u Briselu, treba sama da reši pitanje severa Kosova, Parka mira… “Morate da shvatite realnost, a to je da Srbija nema svoj puni suveritenitet na velikom delu Kosova, ali ni da Kosovo nema suverenitet na severu”, poručio je ministar spoljnih poslova. Ponovio je da pitanje Kosova nije rešeno, te da Priština ne treba razgovore u kojima učestvuje Beograd da vidi kao slabost Srbije već kao njenu snagu.\nMakedonija i Grčka o imenu BJRM nisu razgovarale skoro 23 godina i ova kriza u Mekdoniji je sada pravi trenutak za to, poručio je Dačić.\n“Problem je što ne postoji sistem ranog upozoravanja i pretpostavki šta može da se desi u narednom periodu. Moja poruka Makedoniji je da iskoristi ovo za rešavanje centralnog problema a to je problem sa Grčkom”, rekao je Dačić i poručio da je Srbija spremna da pomogne u rešavanju ovog problema.\nOsvrnuo se i na odnose Srbije i BiH i rekao da je uvek najteže kada se približe neki jubileji i kad neko nekome treba da se izvinjava. “To uglavnom ne ide ka pomirenju nego daljem svađanju. Dokle mi mislimo ovako da se ponašamo. U Evropi su Francuska, Nemačka i Engleska 10 godina posle rata uspostavili prvi oblik zajednicke evropke strukture. Pa koliko vekova treba da prođe da mi rešaimo naše probleme”, upitao je Dačić.<


PCVesti - Noć muzeja dobila Nagradu grada Beograda\nby newsmasteron 23.04.2011\nZa izuzetan doprinos u relizaciji događaja od značaja za Beograd – Umetničko-produkcijska grupa „Noć muzeja”, na čelu sa Anom Jovanović i Mladenom Petrovićem kao osnivačima, dobila je Nagradu grada Beograda.\nNagrada grada Beograda uručena je juče na svečanoj dodeli u Skupštini grada i to za realizaciju prošlogodišnje manifestacije Noć muzeja.\nU obrazloženju nagrade, između ostalog, navodi se poseban doprinos Noći muzeja za okupljanje i umrežavanje raznovrsnih kulturnih i umetničkih institucija u jedinstvenu manifestaciju ali i predstavljanje do tada marginalizovanih i medijski zapostavljenih prostora.\n“Noć muzeja” je umetničko-produkcijska grupa koja okuplja umetnike, istoričare umetnosti, sociologe kulture i nastala je sa ciljem da se afirmišu univerzalne kulturno-umetničke vrednosti kroz kreativne inicijative.\nOve godine Noć muzeja će se 14. maja odigrati u 40 zemalja u Evropi, 60 mesta u Srbiji i 65 muzeja i galerija u Beogradu.\nDetaljne informacije pronađite na sajtu www.nocmuzeja.rs


SUĐENJE VOZAČU AUTOBUSA Veštak: Nije on jedini krivac - juGmedia\nU Višem sudu u Nišu, nastavljeno je suđenje vozaču „Niš-ekspresovog“ autobusa Milanu Zdravkoviću (31), zbog nesreće koja se dogodila krajem decembra prošle godine, kada je voz udario u autobus na pružnom prelazu u Donjem Međurovu.\nKrajnji skor stravičnog udesa je osmoro mrtvih a 29 povređenih.\nJuče je, kako prenosi Blic, ponovo saslušan Dragan Marković, veštak saobraćajno – tehničke struke koji je u svom iskazu ponovio da vozač autobusa nije jedini krivac za stravičnu nesreću, jer je mašinovođa krenuo sa stanice koja je svega 600 metara udaljena od mesta tragedije.\n“Mašinovođa je prošao pored opomenice koja je upozoravala na ukrštanje sa drumskim saobraćajem, zbog čega je bio dužan da više puta upotrebi sirenu. Ustanovljeno je da je zvučni signal upotrebio samo jednom i to kada je bio na samo sedamnaest metara udaljen od autobusa”, izjavio je Marković, koji je odgovarajući na pitanje branilaca okrivljenog i zastupnika oštećenih, koje se odnose na odgovornost Infrastruktura Železnica Srbije, objasnio da ne može da bude eksplicitan u tom domenu jer mu JP nije dostavilo traženu dokumentaciju.\nNova stranka: Ostvarili smo cilj, ušli smo u parlament\nLESKOVAC – Bez obzira na izborni rezultat, Nova stranka je na parlamentarnim izborima ostvarila svoj prvi cilj a to je ulazak u parlament, izjavio danas…


Jak zemljotres koji je noćas pogodio Makedoniju, osetio se i u Vranju - juGmedia\nZemljotres lokalne jačine pet stepeni po Rihterovoj skali registrovan je rano ujutru u 4.54 časova u epicentarnom području Tetovo – Gostivar, 50 kilometara jugozapadno od Skoplja, javljaju mediji u Severnoj Makedoniji.\nZemljotres su, barem prema komentarima na društvenim mrežama, čak osetili i pojedini Vranjanci na višim spratovima stambenih zgrada, piše Vranje news.\nSeizmološka opservatorija Prirodno-matematičkog fakulteta u Skoplju izvestila je da je zemljotres najjače osetilo stanovništvo u Gostivaru i Mavrovu sa pet stepeni prema evropskoj makroseizmičkoj skali, u Tetovu i Skoplju sa četiri, a u Bitolju, Prilepu i okolini sa tri stepena, javlja Plusinfo.\nPrema Evromediteranskom seizmološkom centru, zemljotres se osetio i u Albaniji.\n„Vijesti“ navode da se potres osetio i u Crnoj Gori.\nJoš nema podataka o materijalnoj šteti i povređen.


Ti krediti su bili neophodni kako bi se, u vanrednim okolnostima, obezbedilo sigurno i kontinuirano snabdevanje domaćeg tržišta prirodnim gasom. "Srbijagas" je interventno kupovao plavi energent tokom havarije na gasovodu u Bugarskoj i prinuđen je da i dalje uvozi dodatne količine. Ovo se navodi u predlogu zakona koji je ušao u skupštinsku proceduru i uskoro će se naći pred poslanicima.\n- Početkom novembra 2021. godine, zbog havarije na gasovodu u Bugarskoj prekinut je transport prirodnog gasa, usled čega je "Srbijagas" uvezao interventne količine iz Mađarske i time obezbedio siguran rad sistema za potrošače, domaćinstva i industriju, a što je učinio dodatnim angažovanjem sopstvenih sredstava - ističe se u obrazloženju ovog akta.\nDodaje se da je i lane tokom decembra ovo javno preduzeće interventno kupovalo plavi energent. "Srbijagas" je, kako se navodi, da bi obezbedio sigurno i kontinuirano snabdevanje naše zemlje, prinuđen da i dalje uvozi dodatne količine. To direktno utiče na njegovu tekuću likvidnost iz koje nije u mogućnosti da obezbedi potrebna sredstva, zbog znatno većih nabavnih cena, i zato što se interventni uvoz gasa uglavnom plaća avansno. Zaključuje se da je zbog vanrednih okolnosti neophodna podrška Vlade kroz davanje garancija za zaduživanje "Srbijagasa" kod poslovnih banaka kako bi se nastavilo sigurno i kontinuirano snabdevanje domaćeg tržišta plavim energentom. Kada država isplati sve dospele iznose kredita ima pravo na povraćaj glavnice, kamate i svih drugih troškova koji mogu nastati od javnog preduzeća.\nZAKONOM o budžetu Republike Srbije predviđeno je da Vlada može da odluči o pokretanju postupka za davanje garancija u iznosu do 24 milijarde dinara radi očuvanja finansijske stabilnosti, sprečavanja nastupanja ili otklanjanja posledica vanrednih okolnosti koje mogu da ugroze život ili zdravlje ljudi ili da prouzrokuju štetu većih razmera.\nSrbijagas JP Srbijagas dugovi zaduživanje


Funkcioneri SNS-a da objave imovinske karte\nBeta 7. jula 2016. 10:55\nPredsednik Pokrajinskog odbora Demokratske stranke Miroslav Vasin pozvao je danas funkcionere Srpske napredne stranke da javnosti predoče svoje imovinske karte kao i da ispune obećanje o usvajanju zakona o poreklu imovine.\nVasin je u saopštenju naveo da je pre pola godine, „kao jedini političar u Vojvodini“ objavio sve podatke o sebi, svojoj karijeri i svojoj imovini i podsetio da je SNS nakon toga obećao da će i njeni visoko pozicionirani članovi učiniti isto.\n„Do danas to nije učinio nijedan njihov funkcioner, a obećani zakon o poreklu imovine još nije na vidiku. Zato vas pozivam, poštovani funkcioneri SNS-a, da pre nego što nekoga nazovete kriminalcem objavite svoje imovinske karte i objasnite poreklo svoje imovine“, naveo je Vasin.\nDodao je da tvrdnje funkcionera SNS-a da su imovinu prijavili Agenciji za borbu protiv korupcije nisu dovoljne, jer se u tim prijavama ne obrazlaže način sticanja imovine.\n„Tada bi se videlo koliko vas nema dana radnog staža van politike i javnih preduzeća i koliko vas ne može da objasni kako su svojim platama stekli ono što imaju. Brzo bi postalo jasno zašto ne smete da objavite podatke o svom radnom stažu, a gradjani bi videli pravi profil ljudi koji daju sebi za pravo da najvulgarnije vredjaju i etiketiraju političke protivnike“, ocenio je Vasin.\nPrethodno je SNS nazvala Vasina i „razne Pajtiće, Petroviće, Vasine, Ješiće i ostalu bratiju“, kriminalcima.\n„To da Pajtić patološki laže, opšte je poznata stvar. Sada nas, zbog gradjana, zanima da se utvrdi ono što još uvek ne znamo: gde su predstavnici bivše pokrajinske vlasti potrošili čak 35 miliona evra, a Institut Kamenica dva još uvek nije u funkciji“, naveo je SNS u saopštenju.\nTa stranka je optužila Vasina da je dodeljivao subvencije i finansirao razne nevladine organizacije čiji su osnivači bili članovi DS-a i upitala kako sada može javno da se „zaklinje u poštenje“.


UVOZ ROBE SVE VEĆI\nUkupna spoljnotrgovinska robna razmena Srbije od januara do avgusta ove godine iznosila je 26,9 milijardi evra, što je porast od 7,9 odsto u odnosu na isti period 2018, saopštio je Republički zavod za statistiku.\nCREDIT AGRICOLE FILIJALA OD SAD I U PUPINOVOJ PALATI\nU centru Novog Sada otvorena je nova i moderno opremljena filijala Crédit Agricole banke, organizovana po novom poslovnom konceptu koji u prvi plan stavlja dostupnost bankarskih servisa klijentima 24/7 upotrebom savremenih tenhičkih rešenja.\nOTVOREN OSMI DUNAVSKI BIZNIS FORUM\nOsmi dunavski biznis forum okupio je ove godine veliki broj predstavnika javnog i privatnog sektora, univerziteta i kompanija koje posluju u jedinstvenoj teritorijalnoj mreži u slivu reke Dunav. Potpredsednik Pokrajinske vlade i pokrajinski sekretar za privredu i turizam Ivan Đoković svečano je otvorio Forum, a potom uzeo učešće u plenarnoj sednici.\n03. i 04. OKTOBAR: OSMI DUNAVSKI BIZNIS FORUM\ntoku su završne pripreme za osmi ’’Dunavski biznis forum’’ 3. i 4. oktobra 2019.godine u Novom Sadu (Master Centar Novosadskog sajma), koga pod pokroviteljstvom Privredne komore Srbije, Vlade AP Vojvodine i Grada Novog Sada, organizuju Media Invent, Unija poslodavaca Srbije, TERIS-Udruženje za evropsku teritorijalnu saradnju (Slovenija), Institut evropskih regiona iz Salcburga i klaster Ekopanonia iz Novog Sada.\nMIODRAG KOSTIĆ MOGUĆI KUPAC SLOVENAČKE HETE


Prvomajski protest i izdaja sindikalne birokratije: Vratimo sindikate u ruke radnika!\nObjavljeno sreda, 02 maj 2018 16:45\nAutor Miodrag Mijatović i Filip Šaćirović\nMnogi baš u ovakvom sindikalnom rukovodstvu, u birokratskom korovu koji predstavlja gazde pred radnicima, vide razlog i izgovor za neodlaženje na prvomajske proteste i usled demoralisanosti Dan rada obeležavaju privatno i svečarski, u krugu porodice i prijatelja. Međutim, povlačenje iz borbe nije rešenje i ne može biti adekvatan odgovor na izdaju. Izdajnicima u redovima naše klase se moramo suprotstaviti, moramo nastojati da ih lišimo moći i uticaja koje sada imaju. Umesto odlaska na uranke i zapadanja u demoralisanost i cinizam, neophodno je trezveno kritički analizirati stanje u kojem se danas nalazi sindikalni pokret.\nProtesti malinara – kako naterati Vučića da poklekne?\nObjavljeno utorak, 05 jun 2018 21:04\nOd prošlogodišnjih aprilskih Protesta protiv diktature do danas, javne manifestacije nezadovoljstva i štrajkovi u Srbiji se ne zaustavljaju. Početak ovog meseca, obeležen je protestima malinara i planiranim uličnim protestima protiv poskupljenja goriva, a ove dve inicijative pokazuju i tendenciju uvezivanja preko fejsbuka. Radni narod kreće otvoreno da odbija Vučićev društveni pakt koji podrazumeva suzdržavanje od javnih protesta u zamenu za navodno postepeno poboljšanje životnog standarda koji on i njegov tehnokratski tim orkestriraju odozgo. Posebno je ohrabrujuće to što je protest malinara pokrenut i u Prijepolju, multietničkom gradu na kome su se uz Užičko kolo zajedno vijorile bošnjačka i srpska zastava. Kao što se moglo primetiti i na protestima Pravda za Davida koji su se manifestovali u oba entiteta Bosne i Hercegovine, različiti narodi se lako ujedine kada im je na horizontu jasan zajednički interes. No, koliko god bile pozitivne ovakve borbene pojave u Srbiji i šire na prostoru bivše Jugoslavije, potrebno je objektivno sagledati koje su to političke prepreke i dileme na koje nailaze delovi društva koji se aktiviraju. Malinari su trenutno glavna tema u medijima i očigledno zadaju muke Vučićevom režimu, međutim politička forma borbe i njeni rezultati su još uvek neizvesni.\nPRAVDA ZA RADNIČKOG SINA\nObjavljeno nedelja, 22 april 2018 00:16\nSkup “Pravda za Davida” podstaknut zahtjevom da se utvrdi istina o nestanku i smrti Davida Dragičevića je za nepunih mjesec dana od svakodnevnih okupljanja nekoliko stotina, prerastao u protest od nekoliko hiljada ljudi. Masa koja se okupila na Trgu Krajine u Banjoj Luci 21. aprila, samo je vrh ledenog brijega ogorčenih na sve one koji predstavljaju i održavaju poredak u kome se brutalni zločini mogu zataškati. Davor Dragićević, otac nastradalog Davida direktno je pozvao na odgovornost vodeće funkcionere Ministarstva unutrašnjih poslova Republike Srpske, Dragana Lukača, Darka Ćuluma i Darka Ilića, patologa Željka Karana i tužioca Dalibora Vreću. Ovaj poziv pozdravljen je snažnim aplauzom. Jednako snažan aplauz dobili su svi oni koji su ovom prilikom doputovali u Banjaluku bez obzira na vjeru i naciju, a došli su, između ostalih, predstavnici grupe koja zahtjeva pravdu za brutalno ubijenog Dženana Memića u Sarajevu.\nVeteransko pitanje u Bosni i Hercegovini\nPošta Srbije: Radnici ustaju protiv parazitske uprave i njenih privatnih partnera\nProtestni letak Crvenih: Za besplatno zdravstvo!


U Plandištu održan Radni sastanak za poverenike komesarijata Južnobanatskog, Srednjebanatskog i Severnobanatskog okruga\nAutor : ePlandište feb 27, 2019\nU Plandištu je održan Radni sastanak za poverenike komesarijata Južnobanatskog, Srednjebanatskog i Severnobanatskog okruga. Sastanak je održan u nekadašnjoj zgradi Kombinata Agrobanat, sada Trening Centar za obuku Komesarijata za izbeglice i migracije Republike Srbije.\nPored predstavnika Komesarijata za izbeglice i migracije sastanku je prisustvovao i zamenik predsednika opštine Plandište Goran Donevski.\nNa sastanku kojim je predsedavao pomoćnik Komesara za izbeglice i migracije Ivan Gerginov i koordinator za Južni Banat Ljiljana Rakić, kordinator za Srdnji Banat i Severni Banat i pravna i finansijska služba.\nRazgovaralo se o aktuelnim temama Komesarijata kao što su regionalni stambeni program, o implemetaciji, problemima implementacije i o planovima za naredni period, o budžetskim srestvima, Loklanim akcionim planovima i o stambenim i drugim potrebama za izbeglice.


O TELENORU O NAMA USLOVI KORIŠĆENJA MOJ TELENOR APLIKACIJA USLOVI KORIŠĆENJA\nDobro došli na aplikaciju Moj Telenor! Korišćenjem aplikacije Moj Telenor (u daljem tekstu Aplikacija) saglasni ste sa Uslovima korišćenja (u daljem tekstu Uslovi) kao i njihovim budućim revizijama i verzijama.\nUslovi će biti povremeno ažurirani ili menjani nakon čega će biti objavljivani na Telenorovim veb-sajtovima.\nAplikacija je vlasništvo kompanije Telenor d.o.o., Omladinskih brigada 90, 11070 Novi Beograd (u daljem tekstu Telenor).\nAplikacija je namenjena fizičkim i pravnim licima postpejd i pripejd korisnicima (u daljem tekstu Korisnici) usluga kompanije Telenor. Korisnik Aplikacije je lice koje je dalo odobrenje aplikaciji Moj Telenor za korišćenje kredencijala definisanih prilikom preuzimanja Aplikacije sa odgovarajućeg marketa (Android, iOS i Windows platforme). Posle odobravanja korisniku će biti dostupni podaci o korišćenju Telenor usluga, imaće uvid u trenunto stanje računa (postpejd korisnici) ili preostalog kredita (pripejd korisnici), ponude aktuelnih Telenor proizvoda i usluga, pregled listinga i ostalih opcija u vezi sa korisničkim računom.\nAplikacija omogućuje svojim korisnicima upotrebu personalizovane aplikacije, koja pruža mogućnost pristupa podacima, dokumentima, informacijama i ponudama usluga kompanije Telenor, kao i pristup ličnim podacima korisnika. Upotreba je namenjena isključivo za nekomercijalnu, ličnu upotrebu i pristup.\nAplikacija će svakom korisniku koji po svom JMBG-u ima sklopljen ugovor za više postpejd pretplatničkih brojeva i registrovanih pripejd brojeva prikazivati podatke za sve te brojeve, kao i mogućnost pregleda trenutnog stanja, iznosa kredita (za pripejd brojeve), računa i ostalih usluga kompanije Telenor koja su vidljive na Aplikaciji za te brojeve, mogućnost aktivacije i deaktivacije servisa .Ukoliko korisnik ne želi da vidi informacije za date brojeve, neophodno je da kontaktira servisni centar kompanije Telenor kako bi se na njegovim brojevima onemogućila ova opcija.\nTelenor zadržava prava da zarad boljeg korisničkog iskustva i zaštite privatnosti korisnika pojedinačne informacije ne prikaže korisniku ukoliko putem Aplikacije pristupa podacima drugog broja u odnosu na onaj koji je u uređaju na kome je Aplikacija instalirana.\nSama usluga korišćenja Aplikacije se ne naplaćuje, ali može biti naplaćeno korišćenje internet infrastrukture za preuzimanje Aplikacije sa odgovarajućeg marketa shodno cenovniku provajdera usluge pristupa internetu.\nAplikacija nudi uslugu onlajn plaćanja računa putem Connect Payment usluge koja je u vlasništvu Telenor Digital-a. Uslovi koriščenja usluge plaćanja se nalaze na Telenor veb-sajtu. U svrhe dostavljanja dokaza o uplati Telenor će prikupljati od korisnika podatke o email adresi i ID transakcije.\nKorisnik koristi aplikaciju i internet isključivo na svoj rizik. Telenor ne daje nikakve garancije i ne preuzima nikakvu odgovornost za štete koje korisnik pretrpi prilikom korišćenja servisa i programskog paketa Moj Telenor aplikacije i interneta. Internet je internacionalna računarska mreža koju Telenor ne kontroliše neposredno, već je na nju samo vezan, te zbog toga ne može da garantuje dostupnost servisa nad kojima nema neposrednu kontrolu.\nKorišćenjem sadržaja ove Aplikacije korisnik prihvata (I) sve rizike koji mogu da nastanu iz njegovog korišćenja, i (II) sadržaj ove Aplikacije koristi isključivo za ličnu upotrebu i na vlastitu odgovornost.\nKorišćenje Aplikacije uključuje pristup osetljivim podacima vezanim za privatnost korisnika. Korisnik koristi ove podatke na sopstvenu odgovornost.\nKorišćenjem Apliakcije korisnik se slaže i sa Opštim uslovima pružanja i korišćenja usluga u javnoj mobilnoj telekomunikacionoj mreži Telenor d.o.o. Beograd.\nObaveza je korisnika da načinom korišćenja Aplikacije štiti sopstvenu privatnost. U tom smislu preporuka Telenora jeste da se Aplikacija zaštiti PIN kodom ili biometrijskim zaključavanjem koji je omogućen u podešavanjima Aplikacije.\nKorisnik se obavezuje da će učiniti sve što je u njegovoj moći da niko osim njega ne dođe u posed njegovog telefona, kao i da niko neće neovlašćeno gledati njegov personalizovani nalog na Aplikaciji.\nTelenor neće snositi bilo kakvu odgovornost za eventualnu štetu nastalu neovlašćenim korišćenjem uređaja povezanog s Aplikacijom ili neovlašćenim pristupom personalizovanim podacima korisnika.\nKorisnik se obavezuje da neće koristiti servise Aplikacije i servere na bilo koji način koji bi mogao da ugrozi njihov normalan rad.\nKorišćenjem Aplikacije korisnik daje saglasnost da Telenor može da pristupi podacima o ostvarenom saobraćaju korisnika radi preciznijeg informisanja samog korisnika, kao i boljeg prilagođavanja usluga tom korisniku. Podaci o ostvarenom saobraćaju posmatraće se kumulativno.\nKorišćenjem Aplikacije Korisnik ima mogućnost da na svom broju koji se nalazi u uređaju na kome je instalirana Aplikacija postavi sliku iz galerije svog mobilnog uređaja koja se neće čuvati ni na jednoj lokaciji dostupnoj Telenoru, osim na samom uređaju korisnika i kao takva je dostupna i vidljiva samo Korisniku.\nTelenor ima pravo da, u slučaju sumnje na zloupotrebu, kontroliše „sadržaj“ koji korisnici postavljaju na njegove servere. Telenor može da osigura trenutno uklanjanje sadržaja koji potpadaju pod neprihvatljivo ili nezakonito korišćenje servisa.\nII Ograničenje odgovornosti\nTelenor se u potpunosti odriče svake odgovornosti (I) koja na bilo koji način može nastati korišćenjem Aplikacije, ili je na bilo koji način u vezi s korišćenjem ove Aplikacije, (II) za bilo koje radnje korisnika upotrebom ili zloupotrebom sadržaja Aplikacije, te za (III) bilo kakvu štetu koja može biti prouzrokovana korisniku ili bilo kojoj trećoj strani u vezi s upotrebom ili zloupotrebom korišćenja sadržaja Aplikacije.\nIII Politika privatnosti podataka\nTelenor se obavezuje da će poštovati anonimnost i privatnost korisnika Aplikacije. Telenor može prikupljati lične podatke korisnika, kao što su ime, adresa, telefonski broj ili imejl adresa, lokacija samo ako ih korisnik dobrovoljno dostavi Telenoru. Telenor će navedene podatke koristiti isključivo u svrhu što boljeg uvida u pojedinačne potrebe i zahteve korisnika i njihovog razumevanja, kao i kvalitetnijeg pružanja svih usluga Telenora na zadovoljstvo korisnika. Telenor se obavezuje da navedene podatke neće učiniti dostupnim bilo kojoj trećoj strani bez izričitog pristanka korisnika.\nDokumenti, podaci i informacije objavljene na Aplikaciji ne smeju se reprodukovati, distribuirati ili na bilo koji način koristiti u komercijalne svrhe (bez izričitog pristanka Telenora) ili na bilo koji način koji može uzrokovati štetu Telenoru ili bilo kojoj trećoj strani. Dokumenti, podaci i informacije objavljeni na Aplikaciji mogu da se koriste samo za individualne potrebe korisnika uz poštovanje svih autorskih i vlasničkih prava kao i prava trećih osoba.\nAžuriranje i modifikacije Aplikacije\nTelenor zadržava pravo izmene sadržaja Aplikacije bez posebnog obaveštavanja korisnika, tako da neće biti odgovoran ni za kakve moguće posledice proizašle iz takvih promena.


Radio Tivat | Besplatno NLP info veče u Porto Montenegru\n22 окт Besplatno NLP info veče u Porto Montenegru\nPosted at 08:16h in Društvo\tby\tZora Krstovic\nBesplatno NLP info veče „Zašto i kako te NLP vodi do vrha“, o vodećoj svjetskoj metodologiji za lični i porfesionalni rast i razvoj, održaće se sutra 23. oktobra, s početkom u 18 časova, u Tivtu Yacht Clubu na Seljanovu , a u četvrtak, 25. oktobra, u 19 časova, u Podgorici u Hotel Centre Ville, Atlas Capital Centar na 1.spratu. Posjetioci će imati priliku da se informišu i o sertifikovanoj edukaciji NLP Practitioner, koja startuje uskoro i u Podgorici i u Tivtu.\nMeđunarodni NLP Trainer & Coach (IANLP), Milica Lava Nikolić, uz mnoge druge gostujuće predavače, vodiće sertifikovanu edukaciju NLP Practitioner, kao i besplatno NLP Info Veče na kojem će svi posjetioci imati priliku da se upoznaju sa osnovama NLP-a ali i konkretnim alatima na čega će se odmah moći primjeniti i osjetiti dobrobiti NLP-a. NLP Practitioner je razvojni trening na kome ćete, za devet mjeseci, naučiti izvrsnu komunikaciju, shvatiti šta želite i naučiti da rukovodite sobom i ljudima, poručuju organizatori.\nBroj mjesta je ograničen, te svi zainteresovani mogu potvrditi prisustvo na mejl infomne@nlpenergyhouse.com ili broj 067 367 390.


MOL Serbia imenovala Zoltana Garai za v.d. direktora kompanije - Biznis i Finansije\nHome\tPromo\tMOL Serbia imenovala Zoltana Garai za v.d. direktora kompanije\nMOL Serbia imenovala Zoltana Garai za v.d. direktora kompanije\nby bifadmin 16. oktobra 2020.\nKompanija MOL Serbia donela je odluku da na mesto v.d. direktora imenuje Zoltana Garai, dosadašnjeg finansijskog direktora u kompaniji MOL Serbia. Zoltan ima preko 20 godina iskustva u naftnoj industriji na različitim pozicijama, počev od sektora prodaje, finansija pa do generalnog direktora na teritorijama Mađarske i Srbije.\nDolaskom na ovu funkciju, Zoltan će značajno doprineti daljem razvoju kompanije MOL Serbia koristeći znanja stečena na vodećim pozicijama u naftnoj industriji. Stečeno iskustvo će koristiti kako bi doprineo povećanju efikasnosti u poslovanju, realizaciji ključnih investicionih projekata planiranih za naredni period, kao i postizanju još boljih rezultata.\n„Čast mi je što imam mogućnost da iskoristim svoje veliko iskustvo i doprinesem još boljem tržišnom pozicioniranju MOL Serbia, koja je jedna od vodećih kompanija u svojoj industriji. Cilj nam je da nastavimo sa odličnim rezultatima i projektima, proširenjem naše maloprodajne mreže kao i da dodatno povećamo ponudu za naše kupce, da izađemo u susret svim njihovim potrebama. Briga o zaposlenima nam je izuzetno važna kao i njihov kontinuitet u ličnom i poslovnom razvoju, poštujući sve MOL vrednosti i kulturu. Čeka nas izuzetno neizvestan period usled situacije sa koronavirusom ali sam siguran da ćemo, kao i do sada, postići najbolje rezultate timski i uz odlično osmišljen poslovni plan“, kaže Zoltan Garai, novi v.d. direktor MOL Serbia.\nGarai je bogatu karijeru započeo 1997. godine u kompaniji OMV, kao rukovodilac maloprodaje da bi 2001. godine postao i generalni direktor OMV Bugarska. Tokom narednih godina promenio je nekoliko rukovodećih pozicija – dolazi na mesto generalnog i finansijskog direktora OMV Srbija, zatim svoju karijeru nastavlja na rukovodećim pozicijama na nekoliko tržišta. Od 2018. godine je deo MOL Serbia tima kao finansijski direktor kompanije.\nDosadašnji direktor MOL Serbia Ante Aralica svoju karijeru nastavlja u kompaniji INA koja je sastavni deo MOL Grupe.\n„Izuzetno mi je drago i ponosan sam što sam u prethodnih godinu i po dana bio na čelu tima izvrsnih profesionalaca koji je uspeo, i u vreme kada je COVID-19 pogodio sve svetske ekonomije, pa i našu industriju, da nastavi sa rastom, razvojem mreže servisnih stanica i ostvari odlične poslovne rezultate“, izjavio je Ante Aralica, dosadašnji direktor MOL Serbia.\nProšle godine stopa rizika od siromaštva u Srbiji pala, još nema podataka za ovu godinu\nKakav je odgovor banaka na digitalnu (r)evoluciju?\nReSPA upravama Zapadnog Balkana približava finansijske i pravne...


Nalazite se ovdje:Početna»Javne nabavke»Gradska biblioteka\nJavne nabavke, Studije slučajeva, Studije slučajeva 23/10/2013\nOva studija se odnosi na posao adaptacije gradske biblioteke u Podgorici, koji je počeo još 2006.godine. Za to vrijeme, Agencija za izgradnju i razvoj Podgorice je kao investitor zaključila čak četiri ugovora sa firmom „Cijevna komerc“ u vezi različitih vrsta radova na biblioteci. Od prvog ugovora za nadogradnju biblioteke, čija je vrijednost bila oko 550 hiljada eura, u međuvremenu su zaključena još tri nova ugovora, kojima je ukupna vrijednost radova povećana za dodatnih 1,9 miliona eura. Budući da su za tri, od četiri ugovora, potpisani i aneksi kojima su odobreni dodatni radovi, računica pokazuje da je do danas koštala blizu tri miliona eura.\nStudija takođe pokazuje kako su kršeni rokovi za završetak posla, ali i ukazuje na osnovanu sumnju u zloupotrebu službenog položaja odgovornih u Agenciji prilikom sprovođenja tenderske procedure i naročito zaključivanja aneksa ugovora za dodatne radove, kojima je favorizovan izvođač „Cijevna komerc“ na štetu javnog interesa.\nStudiju slučaja možete pogledati ovdje\nAgencija za izgradnju i razvoj Podgorice Cijevna komerc Opština Podgorica\nPredhodni članakGKMC – Podgorica\nSlijedeći članak Šef jednice za Crnu Goru u Generalnom direktoratu za proširenje Evropske komisije Dirk Lange\nStudija slučaja: Za sanaciju i zatvaranje deponije Maljevac 27 miliona


14/05/21 | 16:08\nSrbija ima veoma kvalitetne proizvode, konkurentne na domaćem i globalnom tržištu\nTime je, navode iz PKS, ovu oznaku kvaliteta i domaćeg porekla, za manje od godinu dana ponelo 714 proizvoda.\n- Polovinom juna projekat obeležava prvi rođendan, a ove godine očekuje se i hiljadita čuvarkuća. To je dokaz da Srbija ima veoma kvalitetne proizvode, konkurentne na domaćem i globalnom tržištu, koje potrošaci sve češće biraju - rekao je Mihailo Vesović, direktor u PKS i predsednik Saveta za dodelu žiga.\n- Veliko nam je zadovoljstvo što smo stekli pravo na korišćenje žiga čuvarkuća i postali deo značajnog projekta PKS. U proizvodnji koristimo isključivo domaće sirovine zbog čega uživamo poverenje velikog broja potrošača - rekao je direktor marketinga Imleka Jovan Bugarčić.


PREDSJEDNIK I RUKOVODSTVO STRANKE VEĆ ODAVNO U ZATVORU: Kurdi na ulicama Dijarbakira proslavili uspjeh HDP-a, treće partije po snazi u turskom parlamentu - GlobalCir\nNa hiljade ljudi u Dijarbakiru, gradu na jugoistoku Turske mahom naseljenom Kurdima, proslavilo je to što je prokurdska Narodna demokratska partija (HDP) uspjela da pređe teški izborni cenzus od 10 odsto glasova i uđe u turski parlament.\nAP navodi da su na slavlju ljudi mahali zastavama HDP-a i trubili automobilskim sirenama. Jedan od pristalica prokurdske stranke, koji se predstavio kao Nedždet Erke, kazao je da je od ranog jutra “čekao ovu emociju”.\nAgencija navodi da je HDP na parlamentarnim izborima u Turskoj, uprkos nedostatku medijskog pokrivanja i gušenju njihovih aktivnosti, uspio da pređe cenzus i prema nezvaničnim rezultatima biće treća po jačini partija u parlamentu sa 67 poslanika.\nAP podseća da se devet dosadašnjih poslanika ove stranke, uključujući kandidata na predsjedničkim izborima u Turskoj Selahatina Demirtaša, kao i hiljade članova partije, nalazi u zatvoru pod optužbom za terorizam povezan sa kurdskim pobunjenicima.\nTurski predsednik Redžep Tajip Erdogan proglasio je prethodno pobedu u prvom krugu predsjedničkih izbora, na kojima je, prema još nezvaničnim rezultatima, osvojio novi mandat, ali ovoga puta sa izvršnim ovlaštenjima.\n– Nacija mi je povjerila odovornost predsjedavanja i izvršne dužnosti – rekao je 64-godišnji Erdogan u govoru iz Istanbula, koji je prenosila televizija.


ICT Hub raspisao konkurs za novu generaciju IT preduzetnika ICT Hub raspisao konkurs za novu generaciju IT preduzetnika – Personal magazin\nICT Hub raspisao konkurs za novu generaciju IT preduzetnika\nBiznis inkubator za informacione i komunikacione tehnologije „ICT Hub“ sa velikim zadovoljstvom obaveštava sve zainteresovane, buduće IT preduzetnike, da je raspisan konkurs za prijem novih članova, koji će biti otvoren…\nBiznis inkubator za informacione i komunikacione tehnologije „ICT Hub“ sa velikim zadovoljstvom obaveštava sve zainteresovane, buduće IT preduzetnike, da je raspisan konkurs za prijem novih članova, koji će biti otvoren do 12. jula.\nOvogodišnji konkurs, pod sloganom “A šta ti čekaš?“ , namenjen je svima koji imaju ideju iz oblasti informaciono-komunikacionih tehnologija, ali i želju da tu ideju realizuju kroz sopstveni biznis.\nU ICT Hub-u, koji je osnovan početkom novembra 2014. godine u Beogradu, trenutno radi i stvara više od 40 tehnoloških preduzetnika, freelancera i programera, koji su već ostvarili zapažene poslovne uspehe, a mreža konstanto raste.\nDo sada je u ICT Hub-u održano više od 30 edukativnih radionica i predavanja o temama koje su od velikog značaja za ICT stručnjake i preduzetnike, a u različitim sadržajima tog biznis inkubatora je učestvovalo više od 1.000 ljudi.\nICT Hub pored kompletne tehničke podrške, dobrog poslovnog okruženja i povoljnih uslova za realizaciju preduzetničkih IT ideja, svojim stanarima omogućava rad sa velikim brojem domaćih i stranih mentora, kao i iskusnih domaćih stručnjaka. Stanarima ICT Hub-a na raspolaganju je više od 30 mentora, među kojima su i mentori specijalno zaduženi za finansijsko i pravno savetovanje i podršku.\nICT Hub je do sada ostvario uspešnu saradnju sa više od 10 međunarodnih organizacija i kompanija, među kojima su Unity, Cisco, Microsoft, BizSpark network.\nNovi polaznici ICT Hub-a, osim savremeno opremljenog prostora po uzoru na svetski uspešne kompanije, mogu očekivati i savršene uslove i mesto za rad, a pored kreativno uređenih kancelarija tu je i relax soba sa golf terenom.\nPrijava na konkurs je jednostavna. Sve što je potrebno da zainteresovani IT preduzetnici urade je da popune online aplikaciju, koja se nalazi na sajtu icthub.rs/konkurs2015.\nICT Hub je za one koji prave prve korake u svetu biznisa podrška kakva se ne propušta, jer svojim polaznicima omogućava brz prelazak iz start-up faze u fazu rasta.\nICT Hub raspisao konkurs za novu generaciju IT preduzetnika was last modified: June 16th, 2015 by Redakcija\nbiznis inkubatorICT Hub\nIntelektualna svojina i Internet – gde smo, a gde želimo da budemo\nLogitech bežična touch tastatura K400 Plus


Obaveštenje "HK Krušik"\nčetvrtak, 30 jul 2020 20:06\nŠirenje baze dobavljača i poštovanje elementarnih tržišnih principa već su dali konkretne rezultate u pogledu racionalizacije troškova materijala. Grube procene ukazuju da će kompanija po tom osnovu ostvariti uštede minimalno pet milona dolara na godišnjem nivou zavisno od obimaproizvodnje.\nKako bi u HK Krušik spremno dočekali globalne ekonomske poteškoće koje se najavljuju za drugi deo godine, rukovodstvo i sindikati su na zajedničkom sastanku razmatrali mere koje bi u aktuelnim okolnostima fabrički sistem mogle učiniti održivim. Stavovi menadžmenta utemeljeni su na ekonomskim principima, pritom ne ignorišući elementarne zahteve socijalne odgovornosti. Predlozima za umanjenje elemenata naknade zarade uz istovremeno povećanje cene radnog sata respektuju se složeniji poslovi i posle dužeg vremena, pravi se iskorak u stvaranju sistema privlačnog novom visokoobrazovanom kadru koji treba da bude nosilac razvoja i osvajanja savremenih raketnih i drugih sredstava. Takođe, to daje osnove da se fabrika reorganizuje i razvije dugoročno održivu strategiju sa jasnom vizijom budućeg delovanja. Predstavnici sindikata su odbili sve ponuđene predloge za izmenu Kolektivnog ugovora, uprkos činjenici da Krušik, kao i citav poslovni svet, funkcioniše u okolnostima čiji će negativni efekti najverovatnije kulminirati u narednom periodu. Takvi potezi sindikata dodatno urušavaju otpornost fabrike i minimiziraju njene šanse za uspešnim prilagođavanjem na nastale promene. Nažalost, usled odbijanja sindikata da prihvati ponuđene predloge, svi budući napori rukovodstva biće dominantno usmereni na servisiranje tako visokih troškova, a veoma malo na tehnološka unapređenja i revitalizaciju proizvodnih kapaciteta.\nDobijena podrška Republike Srbije i Ministarstva odbrane kroz ugovaranje većih količina vođenih i nevođenih raketa za potrebe sistema odbrane nedvosmisleno ukazuju da država želi tehnološki da osnaži Krušik. To daje šansu Krušiku da se svrsta u red malog broja kompanija sposobnih da ovladaju potrebnim znanjima i tehnologijama u oblasti raketne tehnike. Šanse su jedno, realnost je drugo. Sindikalni lideri, bar za sada, radu i rezultatima rada ne pridaju potreban značaj.


Predavanje Direrova “Melanholija I”- četiri pogleda na ikonografiju u Smederevu - Konkursi regiona\nby KR 25/02/2012 0285\nSreda, 29. februar 2012. 18:30 Koncertna dvorana Centra za kulturu Smederevo\nPredavanje: Direrova “Melanholija I”- četiri pogleda na ikonografiju\nPredavač: Vesna Adić, istoričar umetnosti\nDelo „Melanholija I“ velikog renesansnog majstora Albrehta Direra smatra se jednim od njegovih najznačajnih i najvrednijih bakroreza. Njegova složena i zagonetna ikonografija navodila je istraživače na različita tumačenja. Vesna Adić daće prikaz četiri najpoznatije interpretacije Direrovog vizuelnog predstavljanja melanholije, uz osvrt na shvatanja koja su vezivana za melanholiju u antici, srednjem veku i renesansi.\nPrema jednom od tumačenja o kojima će Vesna Adić govoriti, Direrova gravira odnosi se na renesansnog genija koji se u traganju za savršenom lepotom suočava sa ograničenjima i nesavršenstvom ljudske prirode. Prema drugom, radi se o prikazu stvaralačkog nadahnuća i vizionarskog transa. Interpretacija koja referira na zastupljenost platonizma u Direrovom delu, afirmiše počasno mesto Geometrije u odnosu prema problemu Lepote, a četvrto tumačenje, koje nije priznato u zvaničnoj stručnoj literaturi, ali kome ne nedostaje intrigantnosti i argumentovanosti, povezuje „Melanholiju I“ sa alhemijskim procesom čiji je krajnji rezultat Kamen mudrosti.\ncentar za kulturusmederevo


Podeljeni novogodišnji paketići deci iz Zvečanske\nTanjug 30. decembra 2021. 12:50\nBEOGRAD – Zamenik gradonačelnika Beograda Goran Vesić i gradska sekretarka za socijalnu zaštitu Nataša Stanisavljević podelili su danas novogodišnje paketiće deci iz Centra za zaštitu odojčadi, dece i omladine u Zvečanskoj.\nVesić je rekao da je ukupno 330 paketića uručeno deci u Zvečanskoj, koje je pripremila Fondacija za decu i omladinu Beograda „Gnezdo“, kako bi se, kaže, svakom detetu u prestonici ulepšali novogodišnji praznici.\n„Zaista mi je drago što kao Grad pokazujemo da možemo u ovakvim modernim objektima da vodimo računa o njima i što se trudimo da se i oni raduju Novoj godini onako kako se raduje sveko drugo dete“, rekao je Vesić.\nDodao je da je posebno srećan što su se deca obradovala paketićima i Deda mrazu i naveo da će i u narednom periodu Grad nastaviti da ulaže u takve ustanove.\n„Nastavićemo da ulažemo u ovakve ustanove jer se po tome ogleda zrelost i razvijenost društva“, rekao je Vesić.\nStanisavljević, koja je sa zamenikom gradonačelnika uručila paketiće deci, navela je da fondacija „Gnezdo“ obezbedila 500 paketića za decu u svim ustanovama socijalne zaštite .\n„Glavna poruka novogodišnjih praznika je da niko nije bio zaboravljen i najvažnije je da će standardi socijalne zaštite koje smo postavili, a koji su najviši kako u Srbiji tako i u ovom delu Balkana biti nastavljeni i u 2022. godini“, rekla je Stanisavljević.\nDodala je da je ove godine budžet Sekretarijata za socijalnu zaštitu uvećan za pet odsto, te da će se u tom pravcu nastaviti u 2022.\n„Biće i većih investicija i bez smanjenja socijalnog davanja, sve će biti na vreme i bez kašnjenja“, rekla je Stanisavljević.\nDirektor Centra za zaštitu odojčadi, dece i omladine Zoran Milačić zahvalio je Gradu i Sekretarijatu za socijalnu zaštitu zbog toga što su obezbedili da svako dete u toj ustanovi dobije paketić.\n„Deca se veoma raduju tome i ta saradnja doprinosi da im budu i kvalitetniji uslovi života i da im odrastanje bude lakše, tako da se zahvaljujemo Gradu i Sekretarijatu na ovoj inicijativi“, rekao je Milačić.\nZašto Mujo drži nož u frižideru?\nDa bi imao hladno oružje!


Intervju sa Nikolom Cvijanovićem - generalnim direktorom kompanije Univerexport - Retail Serbia\nGrupa Univerexport je nedavno napravila veliki korak u pravcu ekspanzije i širenja maloprodajne mreže otvaranjem prvih supermarketa u centralnoj Srbiji. Kakva su očekivanja njihovog rada i da li ste zadovoljni prvim rezultatima?\nKompanija Univerexport ulazi na tržište centralne Srbije u punoj meri sagledavši njegove potencijale i izazove. U same objekte, kada je reč o njihovom opremanju, ulažemo isto sredstava i resursa kao i u već prepoznatljivim objektima na teritoriji Vojvodine i Beograda. Za razliku od drugih trgovinsih lanaca nećemo se striktno držati asortimanskih šema koje smo imali do sada, već ćemo ponudu prilagođavati konkretnom tržištu na kome otvaramo maloprodajni objekat u datom trenutku. U skladu sa tim, sigurni smo da ćemo u svakom mestu centralne Srbije gde planiramo otvaranje objekta uspeti da ponudimo naše najpovoljnije cene u čitavom Univerexport sistemu.\nKada je reč o prvim rezultatima na ovom području, još uvek je rano pričati o njima, ali su prvi utisci nakon otvaranja prodavnice u Kruševcu izuzetno pozitivni.\nUniverexport - otvaranje nove prodavnice\nImajući u vidu da ste dobro pozicionirani u Vojvodini i Beogradu, koji gradovi u ostaiim delovima zemlje će vam biti strateški glavni ciljevi za osvajanje kako bi došli do još većeg broja potrošača?\nStrateški plan kompanije Univerexport za period od pet godina (2023 – 2027) podrazumeva cilj da se do kraja 2027. godine otvore maloprodajni objekti u svim naseljenim mestima koja imaju status grada na području istočne, zapadne, južne i centralne Srbije.\nU pitanju je oko 30 green field investicija i ukupno preko 50 novih Univerexport objekata u celoj Srbiji. S obzirom na dobru pozicioniranost u Vojvodini i Beogradu, većina ovih investicija biće upravo u ostatku Srbije.\nPoslednjih godina vidimo ulazak novih igrada na srpsko tržište, ali upravo u tom periodu kompanija Univerexport beleži snažan rast. Šta je to što vas posebno izdvaja od konkurencije i po čemu ste prepoznati kod potrošača kao mesto brze i efikasne kupovine?\nOno što Univerexport izdvaja u odnosu na konkurenciju jeste pre svega činjenica da nije samo reč o trgovinskom lancu, već i o proizvođaču. U okviru grupe imamo sopstvenu proizvodnju mesa i delikatese (pod brendom Bačka), zatim hleba, kao i organskih proizvoda brenda Organa. Tu je i vino Vučurević, kao i pršut istog brenda koji se suši prirodno, na vazduhu bez dima. Svi ovi brendovi i domaća proizvodnja čine Univerexport grupu jedinstvenom na tržištu.\nOsim toga, specifični smo i po kvalitetu sopstvenih robnih marki Baš Baš, Naše najbolje i Daj Daj, kao i po širokom asortimanu ponude, dobrim cenama i nivou opremanja svakog objekta koji omogućavaju potrošačima najviši nivo zadovoljenja svakodnevnih potreba.\nSa pozicije izvršnog direktora najvećeg domaćeg maloprodajnog lanca u Srbiji, kakva su Vaša predviđanja za naredni period i koje novine i trendovi nas očekuju u prehrambenom maloprodajnom sektoru?\nU narednom periodu zasigurno nas očekuju veliki izazovi, kako na nivou retail delatnosti, tako i globalno. Za razliku od prethodnog, u predstojećem periodu možemo očekivati viši nivo makroekonomske nestabilnosti pa će poslovanje i maloprodajnog sektora morati da se prilagodi novim uslovima koji u prethodnih 10 godina nisu bili toliko turbulentni kao što će biti sada.\nKada je reč novinama, kompanija Univerexport u svakom pogledu ide u korak sa trendovima u branši, pri čemu smo i pioniri u mnogim inovacijama na domaćem tržištu. I pored očekivanih izazova koje donosi predstojeći period, iz naše perspektive nema razloga da se ne nastavi sa takvim tendencijama.\nKompanija Univerexport je nedavno obradovala svoje potrošače uvođenjem elektronskih cena. Šta sve donosi jedno takvo inovativno rešenje i koliko će ono uticati na efikasnije poslovanje?\nUvođenje elektronskih cena donosi pre svega veći nivo zadovoljstva potrošača, ali i naših zaposlenih. Najvažnija prednost posmatrano iz našeg ugla je vreme naših zaposlenih, odnosno pružanje mogućnosti da se primarno bave uslugom I zadovoljstvom potrošača, i ne gube vreme na konstanto menjanje papirnih cena koje dugo traje.\nPrelaz na elektronske cene takođe podrazumeva smanjenje materijalnih troškova i veću brigu o životnoj sredini – papir više nije potreban u ovom procesu, a troškovi štampe su eliminisani.\nZatim je tu i mogućnost da upotrebom tehnologije na mestu prodaje lako možemo označiti artikle koji su na nekom vidu promocije, predviđeni broj facing-a proizvoda, stanje zaliha, korišćenje napredne funkcije “lokatora” proizvoda I slično.\nNa kraju, ali za potrošača na prvom mestu, prednost elektronske cena na samom mestu prodaje nesumnjivo je i trenutno precizna cena kako na polic tako i na kasi, sa svim potrebnim podacima koje zakon nalaže.\nRadi se o dugoročnom projektu koji će obuhvatiti većinu prodajnih objekata Univerexporta. Primarni kandidati jesu objekti “velikog” formata jer su oni u najvećoj meri suočeni sa problemom velikog broja zamene cena zbog broja artikala u svom asortimanu, kao i količine promocija. U ovom trenutku, na nama je da upoznavanjem sa tehnologijom iskoristimo maksimalno sve njene potencijale, a sve u cilju podizanja nivoa usluge i zadovoljstva potrošača.\nUniverexport elektronske cene\nKrajem prošle godine grupa Univerexport je u Novom Sadu otvorila prvi Univer Organa maloprodajni objekat. Da li je u planu da se takav koncept pojavi u još nekim gradovima i koliko trenutno artikala iz grupe Organa mogu da se nađu na policama vaših maloprodajnih objekata širom Srbije?\nKada je reč o Univer Organi trebalo bi naglasiti da nije reč o novom „baneru“ Univerexporta, već o specijalizovanom prodajnom mestu gde smo želeli potrošačima da približimo Univerexport organsku i zanatsku proizvodnju, odnosno naše domaće artikle vrhunskog kvaliteta. U skladu sa tim, potencijalno o otvaranjima ovakve vrste objekata za sada razmišljamo samo u Novom Sadu i Beogradu.\nU okviru grupe Univerexport posluje i E lakolije online prodavnica. Imajući u vidu da kompanija otvara nove fizičke prodavnice u delovima zemlje u kojima nije bila prisutna, da li već sada razmišljate da i u tim mestima ponudite uslugu koja pruža E- lakolije platforma?\nNaša dosadašnja iskustva pokazuju da je online trgovina bolje zaživela u velikim gradova. S toga Elakolije servis za online narudžbinu i dostavu trenutno funkcioniše samo u Novom Sadu i Beogradu. Svakako planiramo da analiziramo sva nova tržišta na kojima će se Univerexport pojaviti i u skladu sa potrebama sagledaćemo da li za početak u velikim gradovima ima potencijala za implementiranje ovakvog vida usluge. Sve to naravno nakon razvijanja maloprodajne mreže koja je osnov i za elektronsku trgovinu.\nOd početka tekuće godine kompanija je otvorila nove, ali i modemizovala postojeće objekte. Kakvi su planovi najvećeg domaćeg maloprodajnog lanca do kraja ove i narednih godina?\nOve godine kompanija Univerexport već je otvorila 6 novih maloprodajnih objekata, a do kraja godine planira se bar još toliko. Strateški plan podrazumeva minimum deset otvaranja na godišnjem nivou, od čega su veći deo green field investicije.\nUniverexport, intervju\tNikola Cvijanović\n30. Univerexport u Novom Sadu\nNovi Univerexport u Beogradu


Sve spremno za start sa VAR tehnologijom – ASinfo Portal\nBEOGRAD – Fudbalski savez Srbije (FS S) saopštio je da je sve spremno za VAR tehnologiju, koja će se od prvog kola sezone 2021/22 primjenjivati na svim terenima Superlige Srbije.\nKako se navodi, poslije zahtjevnog procesa implementacije koji je započeo u oktobru 2019. godine i koji je obuhvatio edukaciju sudija po strogim i preciznim standardima FIFA, adaptaciju prostora za VAR sobe u Sportskom centru u Staroj Pazovi i veliki broj detaljnih proba i simulacija, stekli su se svi uslovi da najkvalitetnije takmičenje stane u red sa najrazvijenim ligama širom Evrope u kojima sudije mogu da računaju na pomoć video-tehnologije.\n“Sve je licencirano i više nego spremno za početak prvenstva“, rekao je Igor Radojčić, jedini licencirani VAR instruktor za teritoriju Srbije i čovek koji je od samog starta bio uključen u proces implementacije VAR sistema u Srbiji.\n“Ono što je najvažnije, spremne su i sudije za ovaj novi izazov u svojoj profesionalnoj karijeri. Imaćemo od prvog kola novog prvenstva VAR tehnologiju na svih osam utakmica elitnog ranga takmičenja. To je rezultat dugog i napornog procesa koji je startovao pre dve godine kada smo ugostili kolege iz FIFA i Međunarodnog borda. Obilazili smo kasnije naše drugare iz regiona, pre svega iz Hrvatske i Grčke, ja sam u više navrata bio u Turskoj, skupljali smo iskustva i na kraju ceo projekat uspešno priveli kraju. Svima koji radimo u FŠ mora da imponuje činjenica da su ljudi iz UEFA i FIFA koji su bili u Staroj Pazovi konstatovali da imamo jedan od najlepših i najmodernijih VAR centara u Evropi. Ovo je centralizovan sistem, sve se nalazi na jednom mestu i sve utakmice će se pratiti iz ovog prostora u Staroj Pazovi. To znatno olakšava posao, a slično je bilo tokom Svetskog prvenstva u Rusiji i tokom poslednjeg Evropskog prvenstva kada su centralne VAR sobe bile u Moskvi odnosno u Nionu“.\nRadojčić isključuje mogućnost bilo kakvog peha tokom primjene video tehnologije na terenima Superlige Srbije.\n“Što se tiče našeg VAR centra u Staroj Pazovi, nema razloga za brigu. Ako dođe do eventualnog nestanka struje, imamo takve agregate i takve sisteme da bi se protok električne energije nastavio istog sekunda i praktično se niddta ne bi ni osetilo. Sve je napravljeno po najsavremenijim standardima i jedini problem može da se dogodi na samom stadionu ili na trasi signala od stadiona do VAR centra. Ali ako signal stigne do VAR sobe u Staroj Pazovi, to je to, nema prostora za bilo kakav problem i poteškoću“.\nIskustva sa posljednjeg Evropskog prvenstva, kao i sa nekih važnih utakmica u Ligi šampiona i Ligi Evrope prošle sezone, jasno ukazuju na činjenicu da VAR sistem ne podrazumeva automatski stopostotnu uspješnost u primjeni sudijskih odluka.\n“Javnost mora da shvati da uvođenjem VAR tehnologije ne rešavamo sve probleme. Biće i dalje pojedinačnih grešaka, kao što ih ima u svim drugim takmičenjima. Ni tehnologija nije svemoćna, Evropsko prvenstvo je najbolji primer. Bilo je ukupno 17 ili 18 VAR intervencija tokom celog šampionata, uglavnom za bitne detalje poput ofsajda ili kaznenog udarca. Zamislite taj raspon grešaka i uticaja na rezultat, da su sudije bile prepuštene same sebi i da nisu mogle da gledaju ponovljeni snimak.Suština je da se smanji prostor za sumnju u određenu sudijsku odluku, a grešaka će biti i dalje jer VAR nema pravo da interveniše u svakoj situaciji. Postoji jasan protokol, od izuzetne je važnosti komunikacija između VAR sobe i sudije na terenu. Siguran sam će se u novoj sezoni više pričati o fudbalu i lepim golovima, a ne o suđenju i spornim situacijama”.\nPovodom početka primjene VAR tehnologije u srpskom fudbalu, oglasio se i generalni sekretar FS Jovan Šurbatović.\n“Ovo je značajan dan za srpski fudbal. Implementacija i primena VAR tehnologije govore o tome da idemo u korak sa svetom i da nam je želja da od Super lige Srbije stvorimo jedno kvalitetno i moderno takmičenje. Podsetiću da je na početku projekta formiran projektni tim koji su pored ljudi iz FŠ, Zajednice superligaša i Sudijske komisije, činili i stručnjaci iz Telekoma Srbije koji je generalni sponzor FŠ i sa televizije Arenasport”, rekao je Šurbatović.\n“U protekle dve godine urađen je ogroman posao i koristim priliku da se zahvalim svima koji su doprineli implementaciji VAR sistema na stadionima širom Srbije. Takođe, veliku zahvalnost dugujemo ljudima iz drugih saveza, koji su nas na početku realizacije projekta primili u svojim sredinama, dali nam inicijalne informacije o funkcionisanju VAR sistema sa kojim su oni u tom trenutku imali mnogo više iskustva, ukazali nam na moguće poteškoće, dali određene ideje i mnogo nam pomogli da ovaj posao izguramo do kraja. Danas možemo da se pohvalimo najmodernijim VAR centrom sa četiri VAR sobe u SC FŠ u Staroj Pazovi, ali nećemo se na tome zaustaviti. Planiramo da nastavimo sa usavršavanjem i da sudijama još više olakšamo posao kada je reč o deljenju pravde na terenima Linglong Tire Super lige Srbije“.\n“Sezona 2021/22 biće istorijska za srpski fudbal jer će se u njoj prvi put koristiti VAR tehnologija“, kaže specijalista za poslovna rješenja u Kompaniji Telekom Srbija Sanja Peterka.\n“Planiranje i izgradnja optičke infrastrukture, na 24 lokacije širom Srbije, zahtevala je angažovanje radnika Telekoma, praktično iz svih delova Srbije. Svi su uzeli učešće u planiranju i dogradnji novih pasivnih i aktivnih resursa. Korona nas je sve usporila. Međutim, kada je FŠ izabrao centralizovan VAR sistem, sa glavnim centrom sa 4 VAR sobe u kući fudbala u Staroj Pazovi, krenuli smo u izradu i implementaciju složenog tehničkog rešenja za telekomunikacioni transport signala sa zanemarljivim kašnjenjem, koje će najviše odgovarati centralizovanom VAR sistemu. Sada, u julu 2021, posle završenih testiranja, san je postao stvarnost i Super liga Srbije može da se pohvali najmodernijim alatom za suđenje u 21. veku. Zahvaljujem se pre svega svim mojim kolegama u Telekomu Srbija, koji su neumorno radili na ovom projektu. Drago nam je da imamo i ovo dragoceno iskustvo, koje Telekom Srbija samo utvrđuje kao vodećeg telekomunikacionog provajdera u Srbiji i regionu“.\nBorac u odbranu krune kreće sa "Grbavice"


Dačić: Poziv Crnoj Gori da prestane da optužuje Beograd za krizu\nMinistar spoljnih poslova Srbije Ivica Dačić pozvao je vlasti u Crnoj Gori da prestanu sa optužbama i notornim lažima da Srbija izaziva krizu u toj zemlji, te naveo da je krajnje vrijeme da se građani Srbije koji su crnogorskog porijekla izjasne o položaju Srba u Crnoj Gori.\nDačić je za RTS naveo da se u Crnoj Gori iz godine u godinu ređaju optužbe protiv Srbije za velikosrpske ambicije.\n"I ovog puta su pokušali da kažu da Srbija izaziva krizu i da je protiv nezavisnosti Crne Gore, u kojoj se svakodnevno održavaju protestne litije i molebani građana koji su nezadovoljni usvajanjem spornog Zakona o slobodi veroispovesti. Pozivam ih da prestanu sa tim izrazima koji ne odražavaju realnu situaciju. To su notorne neistine i laži", poručio je Dačić.\nKomentarišući optužbe DPS-a čiji je lider Milo Đukanović da se predsjednik Srbije Aleksandar Vučić miješa u unutrašnje stvari Crne Gore, Dačić je rekao da se Crna Gora ustvari umiješala u unutrašnje stvari Srbije govoreći o "nezavisnom Kosovu".\n"Nas ne interesuje kakav će biti državno-pravni status Crne Gore. Nas interesuju prava Srba", rekao je Dačić i dodao da je Vučić iznio zvaničan stav Srbije da čvrsto stoji uz prava srpskog naroda.\nDačić je upozorio da se usvajanjem Zakona o slobodi vjeroispovjesti u Crnoj Gori trasira put da se Srbi odriču svog nacionalnog identiteta.\nOn navodi da je u Crnoj Gori 30 odsto stanovništva srpske nacionalnosti, dok Crnogorci u Srbiji čine 0,5 odsto populacije.\n"Ovde je vladala velikocrnogorska agresija. Oni su sa 0,5 odsto vladali Srbijom, od političkih krugova pa do raznih drugih biznisa", ističe Dačić i dodao da to ne znači da Crnogorci u Srbiji ne treba da imaju sva prava.\nDačić: Najgori trenutak u istoriji dva naroda\nDačić: Povlačenje priznanja samoproglašenog Kosova je državni projekat


Dačić: „Nastavljamo sa širenjem mreže konzulata na čelu sa počasnim konzulima“\nPrvi potpredsednik Vlade i ministar spoljnih poslova Republike Srbije Ivica Dačić u okviru posete povodom otvaranja Konzulata Republike Srbije u Sevilji razgovarao je danas sa gradonačelnikom Sevilje Huan Espadas Sehasom.\nŠef srpske diplomatije izrazio je zadovoljstvo posetom Sevilji, naglasio je da nastavljamo sa aktivnošću širenja mreže konzulata na čelu sa počasnim konzulima. Istakao je da smo prepoznali da bi bilo dobro otvoriti konzulat u Sevilji, kako bi se još više povezali na političkom, kulturnom i ekonomskom planu.\nMinistar je naglasio da je želeo lično da dođe, jer je Španija nama prijateljska zemlja, jedna od najbližih u Evropi.\nNakon razgovora sa gradonačelnikom, na svečanom aktu ministar Dačić uručio je Huan Manuelu Kontrerasu dokument kojim se potvrđuje njegovo imenovanje za počasnog konzula Republike Srbije u Sevilji sa jurisdikcijom za Autonomni region Andaluzija.\nKljučne reči: Španija Ivica Dačić Katarina Lalić-Smajević Ministar spoljnih poslova Ministarstvo spoljnih poslova


nesreća – KRUŠEVAC.LINK\nOvde si trenutno: Home / nesreća\nTridesetdvogodišnji muškarac iz okoline Paraćina stradao je u teškoj saobraćajnoj nesreći koja se dogodila na magistralnom putu Kraljevo–Kruševac, u blizini kružnog toka kod Jasike. Do nesreće je došlo kada je vozač motocikla u preticanju zakačio teretno motorno vozilo, izgubio kontrolu nad motrociklom i od povreda zadobijenih prilikom pada na mestu preminuo.\nJedna osoba je izgubila život, a četiri osobe su povređene u saobraćajnoj nesreći koja se dogodila sinoć oko 22.30 časova, u naseljenom mestu Cerova kod Kruševca. Do saobraćajne nesreće je došlo kada je 20-godišnji mladić izgubio kontrolu nad vozilom i udario u objekat pored puta. Od zadobijenih povreda jedan putnik je preminuo, jedan je zadobio […]


Dva tunela za Rzav\nSvračkovo kod Arilja – Mašinisti „Hidrotehnike – Hidroenergetike” napreduju brzinom od jednog metra za dan i noć radeći bez prekida 24 sata, i već su probili više od polovine optočnog tunela. To je, uz branu koja će kasnije nići na planiranom mestu, najvažniji objekat buduće akumulacije „Arilje – profil Svračkovo” na Rzavu. – Najveća investicija u ovom delu Srbije dobija sve više na zamahu, blagodareći velikoj podršci naše države koja obezbeđuje glavnicu sredstava za radove. Procenjena vrednost brane i akumulacije jeste 61,7 a do sada je uloženo 16,5 miliona evra – kaže Milun Todorović, gradonačelnik Čačka i predsednik koordinacionog tela za sistem „Rzav”, u kojem su još predsednici opština Arilje, Požega, Lučani i Gornji Milanovac. Tih pet mesta udružilo se 1987. godine započevši\nIzgradnja petlje Smokovac ugrožava završetak auto-puta\nOd našeg stalnog dopisnika Podgorica – Da li će buduća deonica auto-puta Podgorica–Mateševo ostati bez priključne deonice, petlje na Smokovcu, još uvek na to pitanje nemaju odgovor ni Vlada Crne Gore ni kineski izvođač radova na auto-putu u Crnoj Gori, CRBC. Kinezi odbiju izgradnju petlje u okviru dogovorene cene na deonici Smokovac–Mateševo zbog propusta Ministarstva saobraćaja Crne Gore, koje u projektni zadatak i ponudu nije uvrstilo petlju „Smokovac”. Sporna trasa, prva petlja na ovom budućem putu, produžiće ugovorenu deonicu za kilometar i po, pa će ona iznositi 42,5 kilometara. Previd ministarstva isprazniće džepove građana za 25 do 30 miliona\n26.10.2017 u 18:07\nLjajić: Turska opredelila pola milijarde za puteve u Srbiji\nTurska je opredelila oko 500 miliona evra za finansiranje izgradnje infrastrukture u Srbiji i sada se traži model tog finansiranja, izjavio je danas ministar Rasim Ljajić, odgovarajući na pitanja poslanika u Skupštini Srbije. „Da li će kredite dobijati turske građevinske firme koje će učestvovati na tenderima kod nas za izgradnju puteva ili će to biti neka druga vrsta kredita pod povoljnijim kamatnih stopama, to ne mogu sada da kažem, ali će izgradnja infrastrukture svakako biti jedan od prioriteta”, rekao je Ljajić. Tokom novembra očekuje posetu predstavnika turske Eksim banke, gde bi se isključivo razgovaralo o visini kamatnih stopa, dodao je Ljajić, odgovarajući da pitanja poslanika Muamera Zukorlića u vezi sa izgradnjom putne infrastrukture. Ministarka građevinarstva,\n13.10.2017 u 12:50\nStruka bira trasu auto-puta kroz BiH od Sarajeva do Beograda\nBanjaluka – Trasa auto-puta ili brzog puta od Beograda do Sarajeva u delu koji prolazi kroz BiH mogla bi, kako se najavljuje, biti poznata do kraja novembra. To je najnoviji rok koji su sebi zadali nadležni u tri resorna ministarstva saobraćaja u BiH, u kom treba da odrede optimalnu trasu puta kroz BiH. Oko toga se već mesecima spore entiteti. Resorni ministri su uvereni kako bi institucije, na bazi predloga struke o konačnoj trasi, trebalo da se usaglase u narednih tridesetak dana. Ministri saobraćaja već naredne sedmice očekuju formiranje tima stručnjaka koji bi u roku od trideset dana analizirao deonice i predložio zaključke...\n06.10.2017 u 17:35\nMihajlović u vanrednoj kontroli: Nedopustivo da nema radnika na gradilištu\nPotpredsednica Vlade i ministarka građevinarstva, saobraćaja i infrastrukture Zorana Mihajlović nenajavljeno je danas obišla radove na putu Mladenovac-Topola, gde oko 15 časova nije bilo nijednog radnika izvođača, preduzeća „MBA - Ratko Mitrović niskogradnja”. Mihajlović je potom upozorila „Puteve Srbije” i firme koje rade na održavanju puteva da rade svoj posao. „Na tom putu vozila prolaze samo jednom trakom, a kod nadvožnjaka pred sam ulazak u Mladenovac u sred radnog vremena nema nijednog radnika. Takvo ponašanje izvođača neće se tolerisati jer je nedopustivo da građani trpe zbog nečijeg nerada, a da država za obnovu nadvožnjaka plaća više od 107 miliona dinara, koliko iznosi vrednost ugovora”, poručila je Mihajlovićeva. Ona je upozorila da će nastaviti da nenajavljeno kontroliše\n30.07.2017 u 20:50\nPovezivanje saobraćajnog krvotoka prioritet\nTri decenije od početka gradnje obilaznice oko Beograda, ako iznenađenja na terenu ne pokvare planove i želje, mogle bi da budu obeležene 2020. godine presecanjem vrpce na deonici od Ostružničkog mosta do Bubanj potoka. Poslednja procena nadležnih je da će upravo dve, dve i po godine biti potrebne da se okonča gradnja i kompletiranje ovog potesa obilaznice, infrastrukturnog projekta čiji su prvi kilometri počeli da se rade još 1990. godine.\n28.07.2017 u 23:19\nMihajlović: Početak radova na autoputu Niš-Priština iduće godine\nDIMITROVGRAD – Ministarka za građevinarstvo, saobraćaj i infrastrukturu Zorana Mihajlović najavila je večeras da bi radovi na autoputu Niš-Priština mogli da počnu iduće godine. Ona je u zajedničkoj izjavi novinarima sa predsednikom Srbije Aleksandrom Vučićem, nakon obilaska radova na izgradnji obilaznice oko Dimitrovgrada na istočnom kraku Koridora 10, rekla da će tehnička dokumentacija za ovaj projekat biti gotova u septembru. Ukazala je da se razgovara sa EIB i EU, i da možemo očekivati da će iduće godine početi radovi. Prva faza koštala bi 200 miliona evra, kaže ona. „Krenuli bi da gradimo prvi deo od Niša, a očekujemo početak tih radova u drugoj polovini 2018.”, istakla je Mihajlović. Vučić je dodao da će prvi deo ići preko Merošine i onda se spuštati ka Kuršumliji i\n10.07.2017 u 21:00\nDo obilaznice oko Bavaništa zaobilaznim putem\nBavanište – Obilaznica oko sela Bavanište u opštini Kovin ubeležila je još jednu godinu kako stoji nezavršena. Godina je dana i kako je asfaltirana, sa postavljenim bankinama i „samo” još da se obeleži horizontalnom signalizacijom pa da krenu prva vozila… Tako se čini laiku koji ovaj pravac slabije poznaje, a još manje zna za peripetije koje prate ovu „kapitalnu” investiciju. Pre tačno jedno leto frekventni saobraćaj na magistralnom putu koji seče Bavanište i ozbiljno ugrožava bezbednost njegovih meštana samo što nije izmešten.\n21.06.2017 u 09:34\nGradnja Šumadijskog koridora počinje drugoj polovini 2018.\nMinistarka građevinarstva, saobraćaja i infrastrukture Zorana Mihajlović izjavila je danas da će Šumadijski koridor početi da se gradi u drugoj polovini naredne godine Ona je naglasila da je u toku priprema neophodne dokumentacija, a da je taj koridor veoma važan, ne samo zato što povezuje dva koridora, već zato što će povezati važne gradove i što prema njemu gravitira pola miliona ljudi. „Neke naše procene su da bi već u drugoj polovini naredne godine mogli da počnemo sa izgradnjom 109 kilometara koridora. Već su izdati javni pozivi za projektovanje, eksproprijaciju”, rekla je Mihajlović gostujući na RTS. Ona je dodala da se otvara put Batočina-Kragujevac u dužini od 22 kilometra , ali da ostaje još da se uradi pet kilometara kroz Batočinu kako se taj put spojio sa


Severnoamerički samit u Beloj kući\nPredsednik Barak Obama, predsednik Meksika, Felipe Kalderon (levo) i kanadski premijer, Stiven Harpoer (desno) na zajedničkoj konferenciji za novinare posle samita u Beloj kući, 2. april, 2012.\nAmerički predsednik Barak Obama se danas u Beloj kući sastao sa kanadskim premijerom Stivenom Harperom i meksičkim predsednikom Felipe Kalderonom, na severnoameričkom samitu posvećenom ekonomiji i regionalnoj bezbednosti.\nNa zajedničkoj konferenciji za novinare posle samita, Obama je rekao da su Sjedinjene Države ubrzale saradnuju sa Meksikom u ratu protiv droge u kojem je od 2006. u Meksiku poginulo više od 50 hiljada ljudi. "Kriminalne bande i trgovci drogom predstavljaju opasnost za sve naše zemlje. Sve naše zemlje imaju odgovornost da se suprotstave toj opasnosti", rekao je Obama.\nU pogledu ekonomije, trojica lidera su izjavila da su razgovarala o mogućnostima pojednostavljivanja i ukidanja propisa koji su štetni za međusobnu trgovinu. Današnji sastanak je održan uoči šireg Samita dve Amerike, koji počinje 14. ovog meseca u Kolumbiji.


Autopijaca.com – prvi sajt za prodaju automobila u Srbiji sa Android aplikacijom – Personal magazin\nAutopijaca.com, specijalizovan za prodaju i oglašavanje polovnih automobila, prvi je sajt u Srbiji koji svojim korisnicima nudi besplatnu mobilnu aplikaciju za Google Android pod nazivom “Autopijaca” za brži pristup i…\nAutopijaca.com, specijalizovan za prodaju i oglašavanje polovnih automobila, prvi je sajt u Srbiji koji svojim korisnicima nudi besplatnu mobilnu aplikaciju za Google Android pod nazivom “Autopijaca” za brži pristup i lakši pregled auto oglasa za prodaju polovnih vozila.\nPrateći najpopularnije softverske trendove i koristeći nove tehnologije Autopijaca.com je omogućila svojim korisnicima putem Android aplikacije “Autopijaca” brži pristup i lakši pregled auto oglasa objavljenih na sajtu www.autopijaca.com, kao i praćenje novosti na ovoj virtualnoj auto pijaci preko mobilnog telefona. Uz pretragu aktivnih oglasa, kojih u proseku ima preko 2000, i pregled kataloga sa 30000 modela novih automobila, putem aplikacije dostupna je i služba za podršku 24 časa dnevno svakog dana.\nAplikacija “Autopijaca” odmah je prihvaćena od strane Google Android Marketa (Google Play), zvanične prodavnice Android mobilnih aplikacija, zadovoljavajući sve bezbednosne, kvalitativne i razvojne zahteve ove prodavnice. Android aplikacija “Autopijaca” u potpunosti je besplatna za preuzimanje i dostupna je svim korisnicima Interneta i vlasnicima telefona koji podržavaju Google Android operativni sistem i može se preuzeti preko Android Marketa, a od nedavno dostupna je i preko Telenor shop-a.\nOvo je prva i osnovna verzija aplikacije koja služi za pregled najnovijih oglasa koju je prezentovala Autopijaca.com, ali već je u najavi nova verzija sa implementacijom naprednih sadržaja portala.\nPored toga što je prvi sajt u Srbiji koji je prezentovao Android aplikaciju za auto oglašavanje, Autopijaca.com je takođe prvi sajt u Srbiji za prodaju automobila koji je za korisnike tablet uređaja bez Android operativnih sistema i Nokia OVI aplikacija napravio mobilnu verziju sajta na adresim.autopijaca.com.\nAutopijaca.com je veb sajt specijalizovan za online oglašavanje polovnih automobila, motora, transportnih vozila i autodelova svih proizvođača. Svojim klijentima Autopijaca.com nudi pouzdanu platformu za kupovinu i prodaju vozila, osiguravajući pritom brzu prodaju i uspešnu potražnju. Servis oglašavanja je veoma jednostavan za korišćenje, prilagođen za detaljnu pretragu oglasa, dopunjen mnoštvom korisnih informacija, saveta i dodatnih usluga i potpuno je besplatan za fizička i pravna lica.\nAutopijaca.com – prvi sajt za prodaju automobila u Srbiji sa Android aplikacijom was last modified: March 18th, 2012 by Redakcija\nAndroidAndroid aplikacijaauto oglasiauto pijacaAutopijaca.compolovna vozilaprodaja polovnih automobilaprodaja vozila


IZMENA REŽIMA SAOBRAĆAJA U KRAGUJEVCU ČETVRTOG I ŠESTOG MAJA - Glas Šumadije\nNaslovna > Grad > IZMENA REŽIMA SAOBRAĆAJA U KRAGUJEVCU ČETVRTOG I ŠESTOG MAJA\nIZMENA REŽIMA SAOBRAĆAJA U KRAGUJEVCU ČETVRTOG I ŠESTOG MAJA\n30/04/2019 500Ostavi komentar na IZMENA REŽIMA SAOBRAĆAJA U KRAGUJEVCU ČETVRTOG I ŠESTOG MAJA\nU subotu 4. maja u periodu od 16, 00 do 17, 00 sati u vreme kretanja učesnika defilea “Đurđevdanski folklorni maraton” uvodi se privremeni režim saobraćaja. U tom intervalu zabranjuje se saobraćaj za sva motorna vozila u sledećim ulicama: Kragujevačkog oktobra ( od stadiona Čika Dača), Aleksandra I Karađorđevića, 27. marta, Trg Vojvode Putnika do Trga kod Krsta.\nU ponedeljak 6. maja, zbog kretanja učesnika Velikog Đurđevdanskog karnevala uvodi se privremeni režim saobraćaja u periodu od 09, 30 do 12, 00 sati. U tom intervalu zabranjuje se saobraćaj za sva motorna vozila u sledećim ulicama: Kragujevačkog oktobra, Aleksanra I Karađorđevića, 27. marta, Trg Vojvode Putnika do Trga kod Krsta ( za učesnike dečijeg karnevala ), dok motorizovani deo kolone produžava ulicom Nikole Pašića, Dr Zorana Đinđića do Trga Slobode.\nTagovi: 27. marta Aleksanra I Karađorđevića dok motorizovani deo kolone produžava ulicom Nikole Pašića Dr Zorana Đinđića do Trga Slobode. Đurđevdan Kragujevačkog oktobra Trg Vojvode Putnika do Trga kod Krsta ( za učesnike dečijeg karnevala ) Veliki Đurđevdanski karneval\nGRAD UNIŠTIO USEVE U OPŠTINI BATOČINA


Ministar industrije, energetike i rudarstva RS Slobodan Puhalac rekao je da je kupac preduzeća iz oblasti naftne industrije RS ruska kompanija “Njeftegazinkor” isplatio kupoprodajnu cijenu od 125.855.564 evra i da je izvršio pripremu za rekonstrukciju postrojenja u Rafineriji nafte Brod, Rafineriji ulja Modriča i modernizaciju benzinskih pumpi “Petrola”.\nOn je istakao da je Vlada RS, do dostavljanja ove informacije parlamentu RS, izmirila obaveze preduzeća u ukupnom iznosu od 89.426.000 evra.\n“Od jula 2008. godine do 1. maja 2009. godine kupac je platio Vladi RS 72.550.000 evra na ime izmirenja obaveza preduzeća, rekonstruisao staru liniju i započeo rekonstrukciju nove linije u Rafineriji nafte”, istakao je Puhalac.\nPuhalac je dodao da je kupac počeo proizvodnju derivata nafte i da dnevno prerađuje 3.600 tona sirove nafte, te da je postigao kvalitet proizvoda u skladu sa rokovima datim u odluci o kvalitetu goriva.\nPrema njegovim riječima, u Rafineriji ulja Modriča izvršena je rekonstrukcija i pušteno je u rad postrojenje za proizvodnju hidrokrekovanih baznih ulja, parafina, transformatorskih i turbinskih ulja.\nPuhalac je rekao da je do kraja godine planirana prerada oko 52.000 tona bazne uljne sirovine iz Rafinerije u Brodu, dok su u “Petrolu” u toku pripreme za potpunu rekonstrukciju postojećih benzinskih pumpi.\n“Usvojeno je rješenje za novi izgled pumpi, odabrani izvođači i ugovorena rekonstrukcija tri pumpe u šta će biti uloženo 2,7 miliona evra”, istakao je Puhalac.\nOn je napomenio da je u preduzećima naftne industrije Srpske – Rafineriji nafte, Rafineriji ulja i u “Petrolu” zaposleno 2.733 radnika.\nPuhalac je dodao da je poslije privatizacije, Rafinerija nafte zaposlila novih 243, a Rafinerija ulja 50 radnika i zaključio da preduzeća redovno isplaćuju plate zaposlenima i uplaćuju poreze i doprinose propisane zakonom.


pink.rs | U trenutku kada Rada Trajković i Đilas pozivaju na bojkot izbora, Srbi na KiM odgovore sa 98 odsto podrške Srpkoj listi i svih deset osvojenih mandata (VIDEO)\nU trenutku kada Rada Trajković i Đilas pozivaju na bojkot izbora, Srbi na KiM odgovore sa 98 odsto podrške Srpkoj listi i svih deset osvojenih mandata (VIDEO)\nSrbija ima pun kapacitet da pregovra sa svetskim zvaničnicima, ali i sa Prištinom, ocenili su sagovornici TV Pink.\nSrpska lista je na parlamentarnim izborima ostvarila najubedljiviju pobedu u svojoj istoriji i osvojila je svih 10 mandata u parlamentu u Prištini. Predsednik Srbije Aleksandar Vučić rekao je da je srpski narod na ovim izborima pokazao je ogromnu zrelost i ljubav prema Srbiji.\nIgor Simić, potpredsednik Srpske liste, je ovu pobedu namenio Srbima na KiM i istakao da kada narod pokaže jedinstvo i slogu, onda sve ostalo je manje važno.\n- Ono što se pokazalo je da kada Srbija zove, Srbi znaju kako da se ponašaju. U nekim opštinama osvojili smo više od devedeset odsto – kazao je i istakao da se narod ujedinio u borbi za kolekitvna prava.\n- U trenutku kada Rada Trajković, Đilas i svi ostali pozivaju na bojkot, Srbi na KiM odogvore sa 98 odsto podrške Srpkoj listi i svih deset osvojenih mandata – istakao je on.\nSrđan Popović, predsednik Opštine Gračanica, rekao je da je osvojenih 10 mandata od velikog značaja, jer će na taj način da se čuje srpski glas na KiM.\n- Nema mesta za podele, ništa nije veće od nacionalnih interesa. Mi tamo živimo u specifičnoj situaciji, i Srbi su shvatili koja je ozbiljnost ove situacije – rekao je on.\nMilovan Drecun, predsednik skupštinskog odbora KiM, kaže da ni jedan ozbiljan političar ne bi mogao da zaobiđe Srpsku listu u formiranju izvršne vlasti.\n- Pitanje je koliko je Aljbin Kurti u svemu tome ozbiljan. Suviše bi bilo politčki rizično da se Srpska lista ostavi po strani i da se u izvršnu vlast ubacuju pojedinci iz srpskog naroda koji nisu dobili poverenje naroda na minulim izborima – smatra Drecun.\nKako je rekao, puno jedinstvo, sa zvaničnim Beogradom, ostvarilo se na nedavno održanim izborima na KiM.\n- Albanci imaju prostor da manipulišu pojedinim Srbima i da tako nanose štetu srpskom narodu. Srpska lista će sada imati mogućnost da spreče donošenje zakona koji su štetni za srpski narod, i biće omogućen dalji nastavak pomoći iz Srbije – smatra Drecun.\nKako je takođe ocenio, Srbija ima pun kapacitet da pregovra sa svetskim zvaničnicima i sa Prištinom.\nVučić danas sa Merkelovom u Njujorku – Kosovo u fokusu razgovora, možda presudno za dalji tok dijaloga Beograda i Prištine (VIDEO)\nStefanović: Snažan i beskompromisan odgovor na kriminal (FOTO)\nVUČIĆ: Razgovori u Davosu konstruktivni, želimo trajni mir na Kosovu!\nNOVO JUTRO: Dešavanja u Moskvi prvorazredni politički događaj, Srbiji ukazana VELIKA ČAST (VIDEO)\nRusi ne treba narodu na Balkanu da objašnjavaju šta je NATO radio devedesetih (VIDEO)


Austrijski infektolog: Svako od nas će pre ili kasnije imati koronu, ako pre toga ne umre - 26.10.2020, Sputnik Srbija\nAustrijski infektolog Franc Alerberger ne veruje da će virus korona biti iskorenjen i smatra da će se „svako od nas pre ili kasnije zaraziti“, ali ističe da se... 26.10.2020, Sputnik Srbija\n15:39 26.10.2020 (Osveženo: 03:10 26.08.2021)\nAustrijski infektolog Franc Alerberger ne veruje da će virus korona biti iskorenjen i smatra da će se „svako od nas pre ili kasnije zaraziti“, ali ističe da se radi o mnogo bezopasnijoj bolesti nego što se pre deset meseci strahovalo.\n„Ovaj virus će nam ostati. Svako od nas će pre ili kasnije imati koronu, izuzev ako pre toga ne umre“, poručio je Alerberger u izjavi austrijskom radiju „Oe3“.\nDirektor Odeljenja za javno zdravlje Agencije za zdravstvo i bezbednost ishrane očekuje da će vakcina protiv virusa korona biti na raspolaganju najranije od jula iduće godine.\n„Kladim se u sve da neće biti leka, jer se lekovi protiv virusa mogu izbrojati na prste jedne ruke“, istakao je on.\nAlerberger kaže da je virus korona bezopasnija bolest nego što se strahovalo pre deset meseci, kada se smatralo da je smrtnost zaraženih 30 odsto.\n„Ta vrednost odgovara i našim podacima“ naglasio je vodeći austrijski infektolog.\nIstovremeno upozorava da, iako je trenutno popunjeno svega sedam odsto kapaciteta na intenzivnoj nezi u austrijskim bolnicama, treba imati u vidu da 90 odsto Austrijanaca može oboleti i da se ne sme potceniti udeo starijih od 65 godina, jer je među njima smrtnost jasno veća nego od sezonskog gripa.\n„Moramo pripaziti da ne doživimo iznenađenje u negativnom smislu. Ako budemo imali 4.000 ili 5.000 novozaraženih dnevno, moramo računati s tim da će medicinski kapaciteti biti na njihovim granicama, da će biti smrtnih slučajeva u staračkim domovima, a političari izloženi ogromnom pritisku. Ne možemo, u principu, sprečiti pojedinačne smrtne slučajeve, ali možemo da tok usporimo“, rekao je Alerberger, dodajući da očekuje vrhunac kovid-infekcije u decembru ili januaru.


Fiksni aparati – StudioDENT\nMetalni fiksni aparat sastoji se od malih bravica izrađenih od nerđajućeg čelika koje se lepe direktno na gleđ zuba pomoću ortodontskog lepka. Današnje metalne proteze su male veličine, udobnije i mnogo privlačnije nego ranije.Detaljnije…\nDejmon sistem je potpuno nov način lečenja pacijenata fiksnim aparatima. Tradicionalni način terapije često podrazumeva vađenje zdravih zuba ili upotrebu aparata za brzo širenje nepca kako bi se obezbedio prostor za zube. Ovakav pristup može biti veoma neprijatan, terapija traje duže, a za posledicu ima i sužen zubni luk i zaravljen profil.Detaljnije…\nLingvalni (jezični) luk se koristi da očuva ili stvori prostor za stalne zube u donjem zubnom luku koji tek treba da niknu i da pomogne uspravljanje donjih molara. Aparat se postavlja na unutrašnju (jezičnu) stranu donjih zuba.Detaljnije…\nLipbamper je ortodontski aparat koji se koristi u ortodontskoj terapiji kod dece. Sastoji se od žičanog luka koji je u prednjem segmentu prekriven plastikom. Luk se fiksira za prstenove na donjim molarima i postavlja se u prostor između usana i prednje strane donjih zuba.Detaljnije…\nJedna od najčešćih anomalija zbog koje se pacijenti javljaju ortodontu je ta kada su gornji zubi istureni unapred i postavljeni mnogo ispred donjih zuba. Obično smo tada skloni da mislimo da su gornja vilica i zubi suviše istureni unapred, međutim, ovaj odnos zuba i vilica je najčešće posledica nerazvijene donje vilice koja je u prostoru postavljena unazad u odnosu na gornju.Detaljnije…\nNensijev aparat se koristi za održavanje položaja gornjih molara na odgovarajućem mestu, da stabilizuje položaj ovih zuba nakon njihovog kontrolisanog pomeranja ili za vreme pomeranja nekih druguh zuba.Detaljnije…\nAparati za brzo skeletno širenje gornje vilice (Hirax, Aparat za brzo širenje, Cementirani ekspander) mogu biti veoma važan deo ortodontske terapije. Koriste se kod pacijenata sa izrazito nerazvijenom, uskom gornjom vilicom.Detaljnije…\nČuvar prostora je jednostavan ortodontski aparat koji se koristi da sačuva prostor za stalne zube u zubnom nizu. Biće potreban vašem detetu koje je prerano izgubilo mlečni zub, mnogo pre nego što je stalni zub spreman da iznikne.Detaljnije…\nPendulum aparat se koristi za pomeranje gornjih molara unazad da bi se stvorio prostor za ostale stalne zube kako bi nikli u dobrom položaju, dok istovremeno koriguje i zagrižaj.Detaljnije…\nTranspalatinalni luk se koristi za održavanje gornjih molara na svom mestu ili da stabilizuje položaj ovih zuba nakon ili za vreme pomeranja nekih druguh zuba. Može se koristiti i da rotira molare u idealniji položaj kako bi se poboljšao zagrižaj, ali i da bude oslonac prilikom pomeranja drugih grupa zuba u kombinaciji sa mini implantima.Detaljnije…


Hampel / Herdt: Da li Crna Gora postaje mafijaška država? – Pljevaljske novine\nPočetna / Vijesti / Politika / Hampel / Herdt: Da li Crna Gora postaje mafijaška država?\nPljevaljske Novine pre 1 sedmica\tPolitika, Vijesti Ostavite komentar 629 Pregledi\nEU bez reakcije na izuzetno napetu situaciju u Crnoj Gori a Nemačka je ignoriše. Na Balkanu se pojavljuje novi izvor problema.\nArmin-Paulus Hampel, šef spoljnopolitičkog odbora poslaničke grupe AfD u nemačkom Bundestagu, upozorava:\n„Sve više i više mafijaških struktura okuplja se u Crnoj Gori. Tamošnja vlada suzbija svu opoziciju i sve više krši minimalne standarde svakog demokratskog ponašanja. Slično Kosovu, mafijaški sistem je državu za plen odabrao. Pod vođstvom predsednika Đukanovića – koga još nazivaju i „kumom Podgorice“ (NZZ) – zemlja je mutirala u Eldorado narko kartela i pranja novca. Dosad ga je tolerisao Zapad jer mu je protivljenje Beogradu i članstvo zemlje u NATO-u bilo važnije. Nemački ministar spoljnih poslova, koji je nedavno posetio Balkan, čini se da ne procenjuje na odgovarajući način situaciju u Crnoj Gori, niti je voljan da interveniše sa evropskim partnerima. “\nAli, ne samo opozicioni političari, i predstavnici crkve su takođe fokus crnogorske vlade. Državni progon Srpske pravoslavne crkve se dešava u zemlji kandidatu za članstvo u EU, i to, hapšenjem i zastrašivanjem sveštenika i crkvenih velikodostojnika. I to u zemlji u kojoj više od 70 odsto ljudi pripada Srpskoj pravoslavnoj crkvi.\nValdemar Herdt, član spoljnopolitičkog Odbora Bundestaga i šef Interparlamentarne komisije za ljudska prava, komentariše događaje na sledeći način:\n„Politička agenda vlade Crne Gore prema Pravoslavnoj crkvi je krajnje upitna, ako ne i diskriminatorna. Usvajanjem takozvanog zakona o religiji otvara se ograničavanje imovinskih prava Srpske pravoslavne crkve. Takve prakse su inače poznate samo u komunističkim sistemima. Licemerno ponašanje Brisela pokazuje da država kandidat za EU trenutno donosi takav zakon u autoritarnom stilu, a da ga EU ne kritikuje. Pritom se EU predstavlja kao veliki zagovornik ljudskih prava.“\nPrethodna Najavljeno asfaltiranje gradskih ulica\nSledeća NKT odlučilo: Ponovo uvođenje mjera zbog porasta slučajeva!\nZbog kršenja mjera procesuirano 11 osoba\nLekić: Zašto Đukanović i Marković nijesu obavijestili javnost o razgovorima sa Amfilohijem?


Wayout - Egipat - Sharm El Sheikh - Hoteli - Club Faraana LETO 2013\nHotel je smešten u Hadabi, na uzvišenju Ras Um Sid, sa direktnim izlazom na peščanu plažu. Iz hotelskog kompleksa se pruža pogled na spektakularne koralne grebene Crvenog Mora. Udaljen je 15 minuta od međunarodnog aerodroma u Sharm El Sheikh-u i 5 minuta vožnje od Naama Bay-a do koga vozi hotelski šatl bus. Ima 450 soba i apartmana, sa balkonom ili terasom, klimom, SAT TV-om, telefonom i fenom za kosu.\nU okviru hotela se nalazi više restorana i barova, orijentalni kafe i diskoteka na otvorenom. Takođe, gostima su na raspolaganju 4 bazena, od kojih je jedan bazen sa veštačkim talasima.


Na Kosovu istraga zbog 1.000 testova iz Srbije | Radio Kosovska Mitrovica\n23. September, 2020 17:58 |\nBivši kosovski ministar zdravlja Arben Vitia izjavio je danas pred Istražnom komisijom za upravljanje pandemijom da je prihvatanje 1.000 testova iz Srbije, u političkom smislu bila ispravna odluka, prenosi Koha.\nVitia je govorio o upravljanju kovid-19 u svim opštinama na Kosovu, uključujući i one na severu. Istakao je da je imao sastanak sa gradonačelnicima na severu i dodao da ih je obavestio o riziku od nepoštovanja mera.\nPrema rečima Vitije, svakodnevno je dobijao izveštaj o broju umrlih i zaraženih na severu.\n„Što se tiče procedura za prihvatanje testova iz Srbije, pre nego što su registrovani prvi slučajevi, bili smo u kontaktu sa svim ministrima u regionu. Ali, uglavnom je komunikacija bila sa Albanijom. Jedini sa kojim nisam imao kontakt bio je ministar iz Srbije“, naveo je Vitia.\nNaglasio je da je početkom aprila primio poziv italijanskog ambasadora na Kosovu i da su ga obavestil da je u okviru saradnje dobro imati kontakt sa ministrom zdravlja iz Srbije, čemu će posredovati Kfor, kao i da je taj sastanak bio zakazan 15. aprila. Bivši kosovski ministar zdravlja je dodao da je došla organizacija koja je ponudila kontingent pomoći, ali pod uslovom da 10 odsto ide Srbima.\n„Posle svega ovoga, nismo hteli da ometamo pomoć koja je doneta građanima srpske strane kako ne bismo imali prepreke za građane u Dolini. Dogovorili smo se da pošaljemo pomoć u Dolinu i za to vreme je srpski ministar ponudio testove koje treba doneti na Kosovo“, rekao je Vitia.